cyanic-selkie/wikianc huggingface dataset:
සන්නාහ යුද්ධ රථ
යුධ ටැංකි නාශක
දෙවන ලෝක යුද්ධයේ සිට තුවක්කු සවි කරන ලද ටැංකි විනාශක විශාල වශයෙන් පොදු භාවිත ටැංකිවලින් හා ATMG විදිනවලින් ප්‍රතිස්ථාපනය වී ඇත. තවද සැහැල්ලු ලෙස සන්නාහ කරන ලද ATGM රැගෙන එන රථ දිගු දුර ටැංකි නාශක හැකියා සඳහා හා ගුවන් සැපයුම් මඟින් ටැංකි ප්‍රතිස්ථානගත කිරීම සඳහා යොදා ගනී.
සන්නද්ධ යුධ ටැංකි
යුධ ටැංකි සියළු භූ විශමතා වල ක්‍රියාත්මක විය හැකි සන්නාහ යුධ වාහනයක් වන අතර මූලිකවම ඉදිරි සටන් පෙ‍රමුනේ දී සෘජු පහර දීම් භාවිතයෙන් සතුරු බලය බිද ලීමට භාවිතා කරයි. ටැංකි දියුණු කිරීමෙන් මුල්කාලීන පරේක්ෂණාත්මක දින වලදී සකස් කිරීම් කිහිපයක් අත්හදා බලා ඇතත් සම්මත සැළසුම් ආකාරයක් සැමැන්‍ය යෙන් පිළිගත් රටාවක් බවට මතු විය. මේ සදහා ටැංකියෙහි මුදුනේ සවි කරන ලද සම්පුර්ණයෙන්ම හැරවිය හැකි ප්‍රධාන කාලතුවක්කුවක් හා විවිධ අතිරේක මැෂින් තුවක්කු අයත්වෙයි.
ඓතිහාසිකව යුධ ටැංකි වර්ග 3 කට බෙදා දැක්විය හැකිය. කුඩා ප්‍රමාණයේ යුධ ටැංකි (කුඩා, තුනී සන්නාහයෙන් යුත් දුබල වෙඩි බලයකින් යුත් නමුත් අතිශයින් ජංගම මෙම රථ සන්නාහ පිරික්සුම් රාජකාරීය සඳහා යොදා ගනී.) මධ්‍යම ප්‍රමාණයේ යුධ ටැංකි (ප්‍රමාණයෙන් සාමාන්‍යයයි, අවශ්‍ය පරිදි සන්නාහයෙන් යුක්ත‍ වේ, සැලකිය යුතු වෙඩි බලයකින්ද යුක්ත වේ, සැලකිය යුතු තරම් චලනය වීමේ හැකියාවකින් යුත් මෙම ටැංකිය ක්‍රියාකාරී යුධ ගැටුම්වලට (විශේෂයෙන් වෙනත් ටැංකිවලට එරෙහිව) අවශ්‍ය සමතුලිත අංග ලක්ෂණ සපයයි.) විශාල යුධ ටැංකි (ප්‍රමාණයෙන් විශාලයි, ඝනව සන්නාහයෙන් යුක්තය. අධික වෙඩි බලයක් සහිතයි. නමුත් චලනය වීමේ හැකියාව අවම වේ. බොහෝ විට පාබල සේනාංකවලට සහය සඳහා ආරක්ෂක වළලු කඩා බිඳ දැමීමට සකසා ඇත. වෙනත් රටවලින් සිදු කරන ලද අනෙකුත් නම් කිරීම් (Cavalry Tank, Cruiser Tank, Infantry Tank) මේ හා සමාන වූ භූමිකා නිරූපණය කරයි.
නූතන ප්‍රධාන යුධ ටැංකිවලට දියුණු චලනය වීමේ, කාලතුවක්කු හා සන්නාහ තාක්ෂණ ඇතුළත් වන අතර ඒවා එකතු වීමෙන් ඓතිහාසික වර්ග තුන එක් වර්ගයක් කරා රැගෙන විත් ඇත. එය එහි යුගයේ වූ අනෙක් වාහනවලට සාපකේෂව වෙඩි බලයේ, සචලතාවය හා සන්නාහ ආරක්ෂාව උසස් තත්වයෙන් උසස් ස්ථානයක් ලබා ගනී. එයට සන්සන්දනාත්මකව රළු භූ ලක්ෂණ හරහා වැඩි වේගවලින් ගමන් කළ හැකි මුත් එහි ඉන්ධන, නඩත්තු කිරීම හා අවි ආයුධ සැපයීම එය ප්‍රවර්ධනමය වශයෙන් යම් තත්වයක පවත්වයි. එයට සටන් බිමෙහි වූ අනෙක් ඕනෑම වාහනයකට වඩා වැඩි බරම සන්නාහ අයත් වන අතර සටන් මෙහෙය වූ විශාල ඉලක්ක ප්‍රමාණයක් නිෂේධනය කළ හැකි බලවත් ආයුධවලින් යුක්ත වෙයි. එය සටන් බිමෙහි වූ වඩාත් බලවත් හා බිය ජනක ආයුධයක් වෙයි.
ඩග්ලස් රණසිංහ
මොරතැන්නගේ ඩග්ලස් රණසිංහ (උපත 1945 මැයි 27), හෙවත් ඩග්ලස් රණසිංහ, යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙකි. ඔහු "අක්කර පහ", "යුගාන්තය", "විරාගය", "ශ්‍රී සිද්ධාර්ථ ගෞතම", "ධර්මයුද්ධය" ඇතුළු චිත්‍රපට රැසක සහායක චරිත නිරූපණය කළේය.
පෞද්ගලික ජීවිතය
ඩග්ලස් රණසිංහ 1945 මැයි 27 වැනිදා කුරුණෑගල තෝරවතුර ග්‍රාමයේදී පවුලේ සිව්වැනි දරුවා ලෙස උපත ලැබීය. ඔහුගේ පියා වන ජේම්ස් රණසිංහ ඉඩම් හිමියෙකු සහ වැවිලිකරුවෙකු වූ අතර එහිදී ඔහු ගම්මුලාදෑනියෙකු සහ ග්‍රාම පරිපාලන ලේකම්වරයෙකු ලෙසද සේවය කළේය. ඔහුගේ මව සීලවතී වලිමුණි, ගුරුවරියකි. ඩග්ලස් අධ්‍යාපනය ලැබුවේ කුරුණෑගල ශාන්ත ආනා විද්‍යාලයෙනි. ඔහු විද්‍යාලයේ සිංහල හා ඉංග්‍රීසි විවාද කණ්ඩායමේ චතුර කථිකයෙක්, බොක්සිං ක්‍රීඩකයෙක්, ශිෂ්‍යභට බලකායේ සාමාජිකයෙක් සහ මලල ක්‍රීඩකයෙක් ලෙස දස්කම් දැක්වීය. ඔහු ධාවන ශූරයකු ලෙස මීටර් 200 ඉසව්ව ජයගත් අතර කෙටිකතාකරුවෙක් ද විය.
රණසිංහ යුවළට දරුවන් හත් දෙනෙක් සිටියහ. පවුලේ වැඩිමලා වූ මල්කාන්ති ගුණරත්න ලේඛිකාවක්ද වූ අතර විවාහ වූයේ මරදාන රත්න පොත් ප්‍රකාශන සමාගමේ හිමිකරු එල්.ඒ. ගුණරත්න සමඟය. දෙවැන්නා රූපා කේමරත්න ඉංග්‍රීසි ගුරුවරියකි. තුන්වැන්නා ප්‍රේමා ශ්‍රීමතී ඉහළගම ප්‍රදේශයේ ගුරු අභ්‍යාස නිවාස අධිකාරිවරියක් ලෙස සේවය කළාය. පස්වැන්නා වැවිලිකරුවෙකු වන ලයනල් ය. චන්ද්‍රාර සිරිවර්ධන වරාය අධිකාරියේ සේවය කළ හයවැනි දරුවාය. ලාබාලම දරුවා වන තිලකා රණසිංහ නිළියක් සහ නිවේදිකාවක් තිලකා රණසිංහ ශ්‍රී ලංකා ගුවන් විදුලි සංස්ථාවේ වැඩ කළේය. තිලක විවාහ වී සිටියේ ගායක නාරද දිසාසේකර සමඟයි. මෙම යුවළට එක් පුතෙක් සිටී. සාරංග දිසාසේකර වන ඔහු සිංහල සිනමාවේ සහ රූපවාහිනියේ ජනප්‍රිය නළුවෙක්, ගායකයෙක් හා නිවේදකයෙක් වේ. සාරංග විවාහ වී සිටින්නේ ජනප්‍රිය නිළි දිනක්ෂි ප්‍රියසාද් සමඟයි.
පාසලෙන් පසු ඔහු නීතිඥයෙකු වීමට උනන්දු වූ අතර නීති විද්‍යාලයට අයදුම් කළේය. කෙසේ වෙතත්, පසුව ඔහු උප පොලිස් පරීක්ෂක තනතුරට අයදුම් කළේය. ඔහු දෙවරක් අසාර්ථක වූ නමුත් තුන්වන උත්සාහයේදී සාර්ථක විය. පසුව ඔහු කළුතර පුහුණු පාඨමාලාවකට මාරු කරනු ලැබීය.
රණසිංහ විවාහ වී සිටින්නේ සන්ධ්‍යා කුමාරි සමඟ වන අතර, මෙම යුවළට ශ්‍රීබෝධි ඉන්ද්‍රකීල නම් එක් පුතෙකු සිටී.
ඇෆ්ගනිස්තාන ඉස්ලාමීය ජනරජය
ඇෆ්ගනිස්තාන් ඉස්ලාමීය ජනරජය යනු, ඇෆ්ගනිස්තානයෙහි යුද්ධය අතරතුර 2004 සිට 2021 දක්වා ඇෆ්ගනිස්තානයෙහි පැවති ඉස්ලාමීය ජනරජයක් විය. 2001 වසරෙහිදී එක්සත් ජනපදය විසින් ඇෆ්ගනිස්තානය ආක්‍රමණය කිරීම සමගම  තලෙයිබාන්-නායකත්වය සහිත ඇෆ්ගනිස්තාන ඉස්ලාමීය එමීර් රාජ්‍යය වෙතින් රටෙහි බොහෝ කොටස් අත්පත් කර ගැනීමෙන් පසුව 2004 වසරෙහිදී මෙය සංස්ථාපනය කෙරිණි. 2021 අගෝස්තු 15 දිනදී රටෙහි බහුතර කොටසක පාලනය එය වෙතින් ගිලිහී ඇෆ්ගනිස්තාන ඉස්ලාමීය එමීර් රාජ්‍යය සතු විය. එහි බල ප්‍රදේශයෙන් බොහෝ කොටසක් අහිමි වීමෙන් පසුව වුවද, ජාත්‍යන්තර පිළිගැනීම එය වෙත හිමිවී ඇති අතර, ඇෆ්ගනිස්තානයෙහි එකම නෛතික රාජ්‍යය බවට හිමිකම් පායි.
කාබුල් නගරය අහිමි වීමෙන් පසුව වුවද, තලෙයිබාන් හමුදා විසින් රටෙහි සමහරක් ප්‍රදේශ වල පාලනය නතු කර ගෙන සිටි අතර, සිවිල් යුද්ධය දිගටම පැවතිනි. මෙය විසින් ඇෆ්ගනිස්තානයෙහි ගැටළුකාරී මානව හිමිකම් සහ කාන්තා අයිතිවාසිකම් වාර්තා දිගටම පවත්වා ගෙන ගිය අතර, දෙපාර්ශවය විසින්ම, සිවිල් වැසියන් මරාදැමීම, පැහැරගෙන යෑම සහ වධහිංසා පැමිණවීම වැනි බොහෝ විෂමාචාර සිදු කෙරිණි. ඇමරිකානු හමුදාමය සහ ආර්ථික ආධාර වෙත රජයෙහි පුළුල් විශ්වාස්‍යතාව නිසා, සමහරුන් විසින් මෙම දේශය වර්ගීකරණය කෙරුණේ ඇමරිකානු සේවාදායක රාජ්‍යයක්  ලෙසින් වන අතර,  චිරස්ථායි නිදහස මෙහෙයුමෙහි සමාප්තියට පසුව, ග්‍රාමීය ගම්බද පෙදෙස් වල පාලනය එය වෙතින් ක්‍රමයෙන් ගිලිහී ගියේය.
ඇෆ්ගනිස්තානයෙහි එකම නෛතික රජය තමන් බවට මෙම ජනරජයෙහි රජය දිගටම හිමිකම් පායි. 2021 අගෝස්තු 17 දිනදී, පළමුවන උප ජනාධිපති අම්රුල්ලා සලේ විසින් විරෝධතා ක්‍රියාන්විතයන්හී කඳවුර පිහිටි පන්ෂීර් නිම්නයෙහි සිට –   ඇෆ්ගනිස්තානයෙහි ආණ්ඩුක්‍රම ව්‍යවස්ථාවෙහි විධිවිධාන දක්වමින් –  ඇෆ්ගනිස්තානයෙහි වැඩබලන ජනාධිපතිවරයා ලෙසින් තමන් ප්‍රකාශයට පත් කර ගන්නා ලද අතර එහි සිට තලෙයිබාන් සංවිධානයට එරෙහිව හමුදාමය ක්‍රියාන්විතයන් දිගටම පවත්වා ගෙන යන බවට ප්‍රතිඥා දුන්නේය.
ඩග්ලස් රණසිංහ
වෘත්තීය ජීවිතය
ඔහුගේ ප්‍රථම සිනමා රංගනය 1970 වසරේ තිරගත වූ "අක්කර පහ" චිත්‍රපටිය හරහා සිදු වූවත් ඔහුගේ දෙවන චිත්‍රපටය වන ජී. ඩී එල් පෙරේරා අධ්‍යක්ෂණය කළ රෝමියෝ ජුලියට් කතාවක් අක්කර පහට පෙර නිකුත් විය. ඔහු පෝල් සිල්ස් විසින් අධ්‍යක්ෂණය කරන ලද "භාවනා" කෙටි චිත්‍රපටයේ රඟපෑවේය. එම චිත්‍රපටය සමඟින් ඔහුට 1970/1971 බර්ලින් චිත්‍රපට උළෙල ඇතුළු වීමට හැකි විය. ඉන්පසු ඔහු ලන්ඩනයේ ජාත්‍යන්තර චිත්‍රපට පාසලේ තුන් අවුරුදු පාඨමාලාවකට සහභාගී වූ අතර එහිදී ඔහු "ඩාන්සින් ඩෙවිල්ස්" චිත්‍රපටයේ තිර රචනය ලිවීය. පාඨමාලාවෙන් පසු, ඔහුට නැවතී සිටින ලෙසත්, ෂේක්ස්පියර් නිෂ්පාදන සඳහා සහභාගී වන ලෙසත් ලන්ඩන් චිත්‍රපට නිර්මාණ පාසල ඉල්ලා සිටියේය. කෙසේ වෙතත්, ඔහු එම යෝජනාව ප්‍රතික්ෂේප කර ලංකාවට පැමිණියේය.
1980 දශකයේ සුගතපාල ද සිල්වා නිෂ්පාදනය කළ “ගුවන් විදුලි රඟ මඩල” සහ “කෙටි කතා” වැඩසටහන්වල හඬ නළුවා විය. ගුවන්විදුලි ශබ්ද පරිපාලකයෙකු ලෙස ඔහු උසස් නාට්‍ය, විශේෂාංග සහ සංගීත වැඩසටහන් පටිගත කළේය. ඔහු පිළිවෙළින් රන්මසු උයන සහ සසර චක්‍ර ඇතුළු වේදිකා නාට්‍ය කිහිපයක් සහ රූපවාහිනී කතාමාලා කිහිපයක් අධ්‍යක්ෂණය කර ඇත. රූපවාහිනී නළුවෙකු ලෙස ඔහු අවසඳ, මාත මහළු වයස, රන්මසු උයන සහ කලු හංසයෝ යන මාලා වල කැපී පෙනෙන චරිත නිරූපණය කළේය.
External links
ප්‍රවර්ගය:ශ්‍රී ලාංකික නළුවෝ ප්‍රවර්ගය:ශ්‍රී ලාංකික අධ්‍යක්ෂවරු ප්‍රවර්ගය:සිංහල ජනයා
තුන්වන විජයබාහු රජ
ප්‍රාදේශීය නායකයෙක් ලෙස නැඟී ආ තුන්වන විජයබාහු ක්‍රිස්තු වර්ෂ 1232 දී දඹදෙනිය අග නගරය බවට පත් කරගෙන රාජ්‍යත්වයට පත්වු බෝධි වංශික කුමරෙක් විය. මායා රට එක්සත් කොට එහි දේශපාලන ස්ථාවරත්වයක් ඇති කිරීමට තුන්වන විජයබාහු රජුට හැකි විය. සමකාලීන මූලාශ්‍රවල තුන්වන විජයබාහු රජතුමාව හඳුන්වා ඇත්තේ වන්නි රජු හෙවත් වන්නි නිරිඳු යනුවෙනි.
මාඝගේ ආක්‍රමණය නිසා කොත්මලේට ගෙන ගොස් පොළොවෙහි නිදන් කර තිබූ බුදුන් වහන්සේ ගේ දන්ත ධාතුව හා පාත්‍රා ධාතුව වැඩමවා ගෙන අවුත් කෑගලු දිස්ත්‍රික්කයේ බෙලිගල පර්වතය මුදුනේ දළදා මාලිගාවක් ඉඳි කර එහි තැන්පත් කර වූ බව පූජාවලිය නම් වූ ග්‍රන්ථයේ සඳහන් වේ.
දළදා වහන්සේ ලබා ගැනීම සිංහාසනයට ඇති උරුමය තහවුරු කරන්නක් විය.
තුන්වන විජයබාහු රජුගේ සේවාවන්,
•	රැකවරණය පතා විදේශ ගත වූ භික්ෂූන් වහන්සේලා ආපසු ගෙන්වා ගැනීම
•	දඹදෙනියේ විජයසුන්දරාරාමය නමින් විහාරයක් ඉඳි කරවීම
•	උපසම්පදා මංගල්‍යය යළි පවත්වා සංඝ සංශෝධනයක් කරවීම
•	කැලණි විහාරය ප්‍රතිසංස්කරණය කරවීම
•	පැරණි බෞද්ධ පොත්පත් නැවත ලියවීම
තුන්වන විජයබාහු රජුගේ වසර හතරක රාජ්‍ය කාලයෙන් පසු ක්‍රිස්තු වර්ෂ 1236 දී දඹදෙනි රාජධානියේ බලයට පත් වන්නේ තුන්වන විජයබාහු රජුගේ වැඩිමහල් පුත් දෙවන පරාක්‍රමබාහු රජතුමා ය.
සබැඳි පිටු
ප්‍රවර්ගය : ශ්‍රී ලංකාවේ ඉතිහාසය ප්‍රවර්ගය:ශ්‍රී ලංකාවේ රජවරු
සුවා
ෆීජි රටේ අගනුවර. 2007 වසරේ දී මෙහි ජනයා 85691ක් විසූහ.
සන්දීප් කිෂාන්
සන්දීප් කිෂාන් (సందీప్ కిషన్)  (උපත මැයි 7, 1987) මූලික වශයෙන් තෙළිඟු චිත්රපට ඔහුගේ ක්රියා සඳහා ප්රසිද්ධ ඉන්දියානු සිනමා නළුවෙකි.
අබා (චිත්‍රපටිය)
අබා යනු ජැක්සන් ඇන්තනි විසින් අධ්‍යක්ෂණය කරන ලද චිත්‍රපටියකි. මෙහි කතා පුවත මෙයට අවුරුදු 2400 කට පෙර සිටි පණ්ඩුකාභය රජතුමාගේ අතීත කතාව පාදක කරගෙන නිර්මිතය. චිත්‍රපටියේ නම ප්‍රධාන චරිතයට යොදන තවත් නමක් වන "පඩු අබා" යන නමින් ලබා ගත්තකි. ජැක්සන් ඇන්තනි ගේ පුත් සජිත අනුත්තර මෙහි ප්‍රධාන චරිතය රග පාන අතර මාලිනී ෆොන්සේකා, රවින්ද්‍ර රන්දෙණිය, ශ්‍රියන්ත මෙන්ඩිස්, සබීතා පෙරේරා සහ තවත් ජනප්‍රිය නළු නිලියන් රැසක් මෙහි රංගනයේ යෙදේ.
භාහිර සබැදි
ප්‍රවර්ගය:සිනමාව
ආශ්‍රිත
මෙය තුලින් සදහන් වෙන්නෙ පණ්ඩුකාභය කුමරු රජු වූ ආකාරයයි...
ඒ.පි.එන්.සී. ද එස්. වාස් ගුණවර්ධන
දෙවෙනි ලුතිනන් ඒ. පී. එන්. සී. ද එස්. වාස් ගුනවර්ධණ, (ශ්‍රී ලංකා සැහැල්ලු පාබල හමුදාව) 1983 ජුලි 23 වැනිදා දෙඊවිකො විසින් රැක සිට පහරදුන් ශ්‍රී ලංකා යුධ හමුදාවේ ෆෝ ෆෝ බ්‍රාවෝ මුර සංචාර ඛන්ඩයේ අණ දෙන නිලධාරියා විය. මෙම සිදුවීම නිසා කලු ජූලි කෝලාහල ඇතිවු අතර ශ්‍රී ලාංකික සිවිල් යුද්ධයේ ආරම්භය ලෙසද සැලකේ.
අධ්‍යාපනය සහ හමුදා වෘත්තිය
වාස් ගුණවර්ධන කොළඹ ආනන්ද විද්‍යාලයෙන් ඉගැනුම ලබා, 1980 දී නිලදාරි කැඩෙට් භටයෙකු ලෙස ශ්‍රී ලංකා යුධ හමුදාවට බැඳුනු අතර මද්‍රාස් හි නිළධාරි පුහුනු පාසලෙන් පුහුනුව ලබා ඇත. ඔහුව ශ්‍රී ලංකා සැහැල්ලු පාබල හමුදාවේ දෙවෙනි ලුතිනන්වරයෙකු ලෙස පත් කරන ලදි. 1983 දි ඔහු ශ්‍රී ලංකා සැහැල්ලු පාබල හමුදාවේ පලමු පාබල සේනාංකයෙහි සී භට කණ්ඩායමට සම්බන්ධ කරන ලදි.
රැක සිට පහරදීම
මේ වන විට, සීලන් නමින්ද හැඳින්වුනු චාල්ස් ලූකස් ඇන්තනීගේ මරණය  වෙනුවෙන් පළිගැනීමට සෙල්ලකිලි විසින් සැලසුම් කර තිබුණු අතර, යුද්ධ හමුදා මුර සංචාර ඔහු විසින් නිරික්ෂණය කෙරිණි. වේළුපිල්ලේ ප‍්‍රභාකරන්, කිට්ටු, අයියර්, වික්ටර්, පුලෙන්ද්‍රන්, සෙල්ලකිලි, සන්තෝසම් සහ අප්පයියා ඇතුළු දෙඊවිකො සාමාජිකයන් 25 දෙනෙකුගේ කණ්ඩායමක්, එම රාත්‍රියෙහිදී, පලාලි-යාපනය මාර්ගයේ, නව දුරසන්නිවේදන උපකරණ සවි කිරීමට මාර්ගය කැණ තිබූ ස්ථානයක් වූ තින්නවේලි හිදී රැස්වූහ. එවැනි එක් කැණීම් ස්ථානයක් අසල බිම් බෝම්බ සතරක් තැන්පත් කරන ලද අතර කන්කසන්තුරෙයි පොලිස් ස්ථානයෙන් සොරකම් කරන ලද නිමජ්ජකයක් අසල නිවසක සඳලුතලයෙහි තබන ලදි. මැෂින් තුවක්කු කදලු ස්පෝඨකය අසල සහ මාර්ගයෙන් අනික් පස ස්ථාපනය කෙරිණි. බල පිරිස දෙකඩ කොට මාර්ගයේ දෙපස ස්ථානගත කරන ලද අතර සෙල්ලකිලිද එහි විය.
පැය 2328 වන විට මුර සංචාර ඛණ්ඩය වාර්තා කලේ එය උරුම්පිරෙයි මං සන්ධියෙන් පිටත් වන බවත් සියල්ල සන්සුන් බවත්ය. මුර සංචාර ඛණ්ඩය සැදී තිබුණේ දෙවන ලුතිනන් වාස් ගුණවර්ධන, සාමාන්‍ය සෙබළ එන්.ඒ.එස්. මනුතුංග රිය පදවමින් සහ කෝප්‍රල් ජී.ඩී. පෙරේරා, සාමාන්‍ය සෙබළ එස්.එස්. අමරසිංහ, සාමාන්‍ය සෙබළ එස්.පී.ජී. රාජතිලක සහ සාමාන්‍ය සෙබළ කේ.පී. කරුණාරත්න පසුපස ගමන් කල ජීප් රථයකින් සහ ඉදිරි අසුනෙහි සාජන්ට් එස්.අයි. තිලකරත්න සහ රියැදුරු ලෙසින් කෝප්‍රල් ජී.ආර්. පෙරේරා ද මැදින් සාමාන්‍ය සෙබළ ඒ.ජේ.ආර්. ප්‍රනාන්දු සහ ඛණ්ඩයෙහි සෙසු පිරිස පිටුපස ගමන් කල ටාටා බෙන්ස් බාග ට්‍රක් රථයකින්ද විය. උරුම්පිරෙයි මං සන්ධිය පසුවී විනාඩි පහකට පසුව තින්නවේලි අසලදී ජීප් රථය එහි වේගය අඩාල කලේ දුරසන්නිවේදන උපකරණ සවි කිරීමේ ක්‍රියා නිසා මාර්ගයෙහි ගමනට ඇතිව තිබූ බාධා නිසාය. එය මාර්ගයේ කැණීම පසු කරනවාත් හා සමගම, ස්පෝඨකය ඇසුරෙන් බිම් බෝම්ප පුපුරවා හැරීමෙන් අනුතුරුව ජීප් රථය හා බාග ට්‍රක් රථය වෙත මැෂින් තුවක්කු ප්‍රහාර වර්ෂාවක් එල්ල කෙරිණි.
ජිප් රථය පුපුරා යනු දුටු භාග ට්‍රක් රථය නවත්වන ලද අතර එයටද ත්‍රස්තවාදි කල්ලියේ දෙපිරිසෙන්ම වෙඩි ප්‍රහාර එල්ල විය. වෙඩි ප්‍රහාරයෙන් ඉදිරිපස රියදුරු අසුනේ සිටි කෝප්‍රල් පෙරේරා සහ පසුපස සිටි සාමාන්‍ය සෙබළ රොබට්, සුනිල් සහ විජේසිරි මරණයට පත්වුනු අතර සාමාන්‍ය සෙබළ මනපිටියට තුවාළ සිදුවිය. තුවාළ ලැබු සාජන් තිලකරත්න සහ සාමන්‍ය සෙබළ ප්‍රනාන්දු වාහනයෙන් පිටට විත් එයට මුවාවී ත්‍රස්තවාදීන්ට විවෘතව වෙඩි ප්‍රහාර එල්ල කළ නමුත් ප්‍රනාන්දු සුලු මොහොතකින් මරණයට පත්විය. තිලකරත්න අත් බෝම්බයකින් ඔහුගේ අත පුපුරා යන තෙක් දිගටම වෙඩි ප්‍රහාර එල්ල කළේය. කෝප්‍රල් පෙරේරා සහ කෝප්‍රල් සුමතිපාල ද දිගින් දිගටම වෙඩි ප්‍රහාර එල්ල කල අතර සුමතිපාල ඔහුගේ අත් බෝම්බයද සතුරන් වෙත එල්ල කළේය. මරණයට පත්වීමට පෙර සාමාන්‍ය සෙබළ මනපිටිය සිය අත්බෝම්බය කෝප්‍රල් සුමතිපාලට ලබාදුන් අතර ඔහු සිය ගිනි අවියෙන් සතුරාට දිගටම පීඩනය එල්ල කලේය. පැය 2340 වනවිට බ්‍රිගේඩියර් බල්තසාර්ට, මුර සංචාර ඛන්ඩය සමග රේඩියෝ සබඳතාව අහිමි වී ඇති බවත්, ආරක්ෂක සෙබලෙකුට ඈතින් වෙඩි ශබ්ද සහ පිපිරීම් ඇසී ඇති බවත්‍ සඳහන් පනිවුඩයක් ලැබිනි. පලාලි, මදගාල්, තොණ්ඩමනාර් සහ වැල්වෙට්ටිතුරෙයි හමුදා කඳවුරු ප්‍රහාරය ගැන දැනුවත් වූ අතර ෆෝ ෆෝ බ්‍රාවෝ කන්ඩායම සෙවීමට ෆෝ ෆෝ චාලි කන්ඩායම එවන ලදි.
ෆෝ ෆෝ චාලි කන්ඩායම පැය 0009 වනවිට විනාශ වූ වාහන සොයාගත් අතර ඔවුන් එය වාර්තා කරනවිට කෝප්‍රල් පෙරේරාද කොන්ඩාවිල් ලංගම ඩිපෝවේ සිට දුරකථනයෙන් කඳවුර අමතා ඇත. ඔහු සිය ගිනිඅවියේ උන්ඩ අවසන් වන තෙක් වෙඩි එල්ල කොට, පාද දෙකෙහිම තුවාල සහිතව පසුබැස ඇත. ඔහු, උන්ඩ අවසන් වී තුවාල සහිතව පසුබැස සිටි කෝප්‍රල් සුමතිපාල සිටින ස්ථානය පිලිබඳව දැනුවත් කර ඇත. බ්‍රිගේඩියර් බල්තසාර් ප්‍රහාරය වූ ස්ථානයට යනවිට එහි සාජන් තිලකරත්න බරපතල තත්වයෙන් සිටි අතර ඔහුව රෝහලට රැගෙන යන අතරතුර මරණයට පත්විය.
සැන් ජොසේ
කෝස්ට රිකා ජනරජයේ අගනුවර. 2003 වසරේ දී මෙනුවර ජනයා 346,799ක් විසූහ.
වත්තේගම, මහනුවර දිස්ත්‍රික්කය
මූලාශ්‍ර
ප්‍රවර්ගය:ශ්‍රී ලංකාවේ නගර සහ ගම්මාන
සුවඳ විලවුන් නාමාවලිය
This is a list of perfumes, sortable by year, name, company, and perfumer.
See also==
කක්ෂ
thumb|301x301පික්|[[ජාත්‍යන්තර අභ්‍යවකාශ මධ්‍යස්ථානය|ජාත්‍යන්තර අභ්‍යාවකාශ මධ්‍යස්ථානය මුහුදු මට්ටමේ සිට 400 කි.මී. ක් පමණ ඉහළින් පෘථිවිය වටා කක්ෂගතවී ඇති අතර එය සෑම මිනිත්තු 92 කටම වරක් එක් කක්ෂයක් සම්පූර්ණ කරයි.]]
ෆීජි
නිල වශයෙන් ෆීජි සමුහාණ්ඩුව ලෙස හැඳින්වෙන ෆීජි දුපත් රාජ්‍යය දකුණු පැසිෆික් සාගරයේ මෙලනිශියාහි නවසීලන්ත උතුරු දිවයිනට නාවික සැතපුම් 1100 ( කි.මි. 2000; සැතපුම් 1300) ක් ඊශාන දිගින් පිහිටා ඇත. බටහිරින් වනුවාටු දිවයිනත් නිරිතදිගින් ප්‍රංශයේ නව කැලිඩෝනියාවත් ගිනිකොනින් නවසීලන්තයේ ක'මඩෙක් දිවයිනත් නැගෙනහිරින් ටොංගා දිවයිනත් ඊශාන දිගින් සැමෝවා, ප්‍රංශයේ වෝලස් සහ ෆුටුනා සහ උතුරින් ටුවාලු දිවයින් එහි ලඟම අසල්වැසියන් වේ. ෆීජි සමුහාණ්ඩුව දුපත් 332 කින් සමන්විත වන අතර ඉන් දුපත් 110 ක්ම ස්ථිර වාසය සඳහා යොදා ගැනේ. සමස්ථ භුමි ප්‍රදේශය වර්ග කිලෝමීටර 18,300ක (වර්ග සැතපුම් 7100) පමණ වන දුපත් 500කට අධික ප්‍රමාණයකින් සමන්විත වන මෙහි දුරස්ථම දූව "ඔනුයි ලාවෝ" වෙයි. ප්‍රධාන දිවයින් දෙක වන විටි ලවු සහ වනුව' ලවු හි ජනගහනය 850,000ක් පමණ වන අතර එය ජනගහනයෙන් 87% කි. අගනුවර සහ විශාලතම නගරය වන සුවා නගරය විටි ලවු හි පිහිටා ඇත. බහුතරයක් ෆීජි වාසින් විටි ලවු දුවෙහි වෙරළාශ්‍රිත සුවා නගරය සහ කුඩා නගරබද නාදි සහ ලවු'ටෝකා වැනි ප්‍රදේශ ආශ්‍රිතව ජිවත් වේ. විටි ලවු දූවෙහි කුඩා භූමි ප්‍රදේශය අධික ලෙස ජනාකීර්ණ වී ඇත. ඝන වනාන්තර ඛනිජ වර්ග සහ මත්ස්‍ය සම්පතින් පිරි ෆීජි සමුහාණ්ඩුව පැසිෆික් දුපත් සමුහයේ දියුණුතම ආර්ථිකයකට හිමිකම් කියයි. වර්තමානයේ ප්‍රධාන විදේශ විනිමය උපයන මාර්ග වනුයේ සංචාරක කර්මාන්තය සහ සීනි අපනයන කර්මාන්තයයි.
කක්ෂ
ආකාශ යාන්ත්‍ර විද්‍යාවේදී, කක්ෂයක් යනු යම් වස්තුවක් ගමන් කරන වක්‍රාකාර ගමන් පථයයි. තාරකාවක් වටා ගමන් කරන ග්‍රහලෝකයක ගමන්පථය ද, ග්‍රහලෝකයක් වටා ගමන් කරන ස්වභාවික චන්ද්‍රිකාවක ගමන් පථය ද, අභ්‍යාවකාශයේ යම් වස්තුවක් හෝ ලක්ෂ්‍යයක් (ග්‍රහලෝකයක්, චන්ද්‍රයෙක්, ඇස්ටරොයිඩයක් හෝ ලැග්‍රේන්ජ් ලක්ෂ්‍යයක් වැනි) වටා ගමන් කරන කෘතීම චන්ද්‍රිකාවක ගමන් පථය ද කක්ෂ වලට උදාහරණ ලෙස දැක්විය හැක. පරමාණුවක ඇති ඉලෙක්ට්‍රෝන ද න්‍යෂ්ටිය වටා ගමන් කරන්නේ එවැනිම වක්‍රාකාර ගමන් පථයක ය.
ෆීජි
ආර්ථිකය
වනාන්තර ඛනිජ වර්ග සහ මත්ස්‍ය සම්පතින් සපිරි පැසිෆික් කලාපයේ දියුණුතම ආර්ථිකයකට හිමිකම් කියන රටක් වුවද ෆීජි ආර්ථිකය විශාල යැපුම් ආර්ථික අංශයකින්ද සමන්විත වේ. ෆීජි, දැව, මසුන්, රත්රන්, තඹ, වෙරළබඩ තෙල් සම්පත සහ ජලවිදුලිය වැනි ස්වභාවික සම්පත් රැසක් සහිත දිවයිනකි. ආර්ථිකයේ සීග්‍ර දියුණුවක් 1960 සහ 1970 දශකයන් වලදී ඇතිවූ නමුත් 1980 දශකය වන විට මන්දගාමී තත්වයකට පත්විය. 1987 වර්ෂයේදී සිදුවූ රාජ්‍ය විරෝධී කුමන්ත්‍රණය ආර්ථික වර්ධනය තවදුරටත් අඩු කිරීමට හේතු විය. කුමන්ත්‍රණයට පසුව සිදුවූ ආර්ථික ලිහිල්කරණය ඇඟළුම් කර්මාන්ත ක්ෂේත්‍රයේ විශාල වර්ධනයකට සහ නියත වර්ධන වේගයක් ලඟා කර ගැනීමට හේතු විය. නාගරීකරණය සහ සේවා අංශයේ පුළුල් වීම දළ දේශීය නිෂ්පාදනයේ මෑත කාලීන වර්ධනයට හේතු වී ඇත. ෆීජි සමුහාණ්ඩුවේ ආදායම සංචාරක කර්මාන්තය මත දැඩි ලෙස රඳා පවතින අතර කාර්මික ක්ෂේත්‍රයේ තුනෙන් එකක පමණ ප්‍රමාණයක් සීනි සැකසුම් කර්මාන්ත වලින් සමන්විත වේ.
කක්ෂ
ප්‍රවර්ගය:තාරකා විද්‍යාව තුළ සංකල්ප
ෆීජි
ව්‍යවහාර මුදල්
ෆීජියානු ඩොලරය (ලකුණ: $; කේතය: FJD) 1969 සිට ෆීජිහි ව්‍යවහාර මුදල ලෙස භාවිත වන අතර 1867 -1873 අතර කාලයේදීද භාවිත මුදල විය. මෙය $ ලකුණින් දැක්වෙන අතර ඩොලර් ලකුණ සහිත අනෙකුත් ව්‍යවහාර මුදල් වලින් වෙන්කොට හඳුනාගැනීම සඳහා FJ$ ලෙසද දැක්වේ. FJ$ ඩොලර් එකක් ශත 100කට බෙදේ.
ශ්‍රී ලංකාවේ නගර ලැයිස්තුව
ශ්‍රී ලංකාවේ නගර හා ඒවායෙහි පිහිටීම, ජනගහන ප්‍රමානය , විශාලත්වය ආදී විස්තර දක්වා ඇත.
විශාලතම නගර පළාත්
align="left"| හතරලියද්ද ||මධ්‍යම පළාත||මහනුවර දිස්ත්‍රික්කය||1500|| || || ||
අඩවියෙන් බැහැර පිටු
ප්‍රවර්ගය:ශ්‍රී ලංකාව හා සබැඳි ලැයිස්තු
බ්ලඩඩ් පැලස්: වෝ ඔෆ් ෆ්ලවර්ස්
කෘවල් පැලස් - වෝ ඔෆ් ෆ්ලවර්ස් යනුවෙන් හැඳින්වෙන්නේ 2013 වර්ෂයේ දී විකාශය වූ දකුණු කොරියානු ඓතිහාසික රූපවාහිනී කතාමාලාවකි. මෙහි ප්‍රධාන චරිත නිරූපණය කිරීම කිම් හ්යුන්-ජූ, ලී දොක්-හ්වා, සොං සොන්-මි, ජුං සුං-මෝ, ජුං සුං-වූන්, කිම් ජූ-යොං, ගෝ වොන්-හී සහ ජුන් තේ-සූ යන නළු නිළි පිරිස විසින් සිදුකරන ලදී. දකුණු කොරියාවේ ජූංඇං තොංග්යැං විකාශන සමාගම හෙවත් jTBC නාළිකාව ඔස්සේ 2013 මාර්තු 23 දින විකාශය ඇරඹි මෙම රූපවාහිනී කතාමාලාව 2013 සැප්තැම්බර් 8 දින දක්වා විකාශය විය. එහි දී මෙම කතාමාලාව සෙනසුරාදා සහ ඉරිදා දිනවල 20:45ට කථාංග 50කින් යුක්තව විකාශය කරන ලදී. එහි ධාවන කලාය මිනිත්තු 60ක් පමණ විය.
2013 වර්ෂයේ පැවති APAN ස්ටාර් සම්මාන උළෙලේ දී මෙම නාට්‍යයේ දී ප්‍රදර්ශනය කළ රංගන ප්‍රතිභාව වෙනුවෙන් කිම් හ්යුන්-ජූ නිළිය විශිෂ්ට සම්මානය සඳහා නිර්දේශ වූවා ය. මෙම රූපවාහිනී කතාමාලාව ඇතැම් අවස්ථාවල දී බ්ලඩ් පැලස් ලෙස ද හඳුන්වයි.
කථාපුවත
කෘවල් පැලස්: වෝ ඔෆ් ෆ්ලවර්ස් නැමැති මෙම කතාමාලාව රාජ මාලිගය තුළ සැඟවුණු බිහිසුණු කථාන්දරයක් ප්‍රේක්ෂකයාට ඉදිරිපත් කරයි.මෙම ඓතිහාසික කාලාන්තර නාට්‍යය සඳහා පාදක වී ඇත්තේ සිය රූමත් බව සහ සහජ බුද්ධිය උපකාර කර ගනිමින් ජොසොන්හි ඉන්ජෝ රජුගේ අවධානය දිනා ගැනීමට තැත් කරන රාජකීය උපබිසවක වන ජෝ සෝ-යොං ආර්යාවගේ (නිරූපණය කිම් හ්යුන්-ජූ විසිනි) ක්‍රියා කලාපය පිළිබඳවයි. ඇය සිය අරමුණ සාර්ථකත්වයට පත් කරගන්නා විට, ඇය ලබන බලයත් සමග මාලිගයේ රුධිර වැගිරීම් සහිත විශාල අරගලයක් පැන නගියි.
ජෝ සෝ-යොං රාජකීය උපබිසවහට සිය පුත්‍රයාව ජොසොන් රාජ්‍යයේ අනාගත රජු බවට පත්වනු දැකීමට අවශ්‍ය වෙයි. සිය අරමුණ ඉටු කරගැනීම සඳහා ඇය කිම් ජා-ජොම්ගේ සහාය ලබාගන්නා අතර, ඉන්ජෝ රජුව සිය පාර්ශ්වය වෙත නම්මා ගැනීමට උත්සාහ කරයි. එසේම ඇයට කිරුළ හිමි කුමරු වූ සොහ්යුන් කුමරුගේ කරදරයෙන් මිදීමට ද අවශ්‍ය වේ.
ඓතිහාසික තොරතුරු
1645දී, ඉන්ජෝ රජුගේ පුත් කිරුළහිමි සෝහ්යොන් කුමරු ක්විං දේශයේ සිට තනිව ජොසොන් වෙත පැමිණියේ සිහසුන භාරගෙන ඉන්ජෝට රාජ්‍ය පාලනයට උපකාර කිරීම සඳහායි. කෙසේනමුත්, සෝහ්යොන් කුමරු තුළ යුරෝපීය සංස්කෘතිය කෙරෙහි තිබූ විවෘත දැක්ම සහ ක්විං රාජවංශය වෙත උපාය මාර්ගික අදහස් හේතුවෙන් ඉන්ජෝ රජු සහ ඔහු අතර ගැටුම් ඇති විය. මඳකලෙකින් රජුගේ කුටිය තුළ සෝහ්යොන් කුමරු මියගිය අතර, කෙටි අවමංගල්‍ය උත්සවයකින් පසු දේහය භූමදානය කෙරිණි. පසුව ඉන්ජෝ රජු විසින් සිය සැමියාගේ මරණයට සැබෑ හේතුව සෙවීමට තැත් කළ සෝහ්යොන්ගේ බිරිඳ වූ කිරුළහිමි මින්හොයි කුමරියට ද දඬුවම් ලබාදුන්නේ ය. පුරාවෘත්ත අනුව පැවසෙන්නේ, කිරුළහිමි කුමරු චීනයේ සිට රැගෙන ආ තීන්ත පුවරුවකින් ඉන්ජෝ සිය පුත්‍රයාව මරා දැමූ බවයි.
මෙහි ප්‍රධාන චරිතය වන ජෝ ආර්යාව ඉන්ජෝ රජුගේ ග්වයි-ඉන් ශ්‍රේණියේ උපබිසවක වූවා ය. 1652 ජනවාරි 24 දින හ්යෝජොං රජු විසින් ඇයට මරණ දඬුවම ලබා දෙන ලදී.
බාහිර සබැඳි
ප්‍රවර්ගය:2010 දශකය තුළ දකුණු කොරියානු රූපවාහිනී කතාමාලා
කෝස්ට රිකා
කෝස්ටා රිකා ජනරජය. මධ්‍යම ඇමරිකාවේ, නිකරගුවා සහ පැනමා යන රටවලට මැදිව පිහිටි රටකි. විශාලත්වය ව.කි.මී. 51,100ක් වන මෙරට, 2007 වසරේ දී ජනයා 4,133,884ක් විසූහ. අගනුවර: සැන් ජොසේ. රජ බස: ස්පාඤ්ඤ බස.
නිපැයුම් කර්මාන්තයේදී සම්පුර්ණ තත්ත්ව කළමනකාරයේ යෙදිම (TQM)
නිපැයුම් කර්මාන්තයේදී සම්පුර්ණ තත්ත්ව කළමනකාරයේ යෙදිම (TQM)
නිපැයුම් ආයතනයක තත්ත්ව පාලන සදහා ගණිතමය මුලධර්මයක් වන සංඛ්‍යාන ක්‍රම භාවිතය මුලිකවම සිදුවේ. මෙහිදි අහඹු නියැදියක් මත අවශ්‍ය පරීක්ෂණ සිදුකර එම දත්ත විශ්ලේෂණය සිදු කරයි. මෙහිදී පාරිභෝගිකයාට එම භාණ්ඩ වැදගත්වන අයුරැ සිත්හි තබගෙන තත්ත්ව සුරැකුම් පරීෂණ නිර්මාණය කරයි. එම තත්ත්ව සුරැකුම් පරික්ෂණ වලින් ලබාගන්නා ප්‍රථිපල දෝෂ සහිත නිපැයුම් හෝ දෝෂ සිදුවිය හැකි නිපැයුම් ලෙස රව්ගකිරණය කොට එම දත්ත සංඛ්‍යාන මුලධර්ම යටතේ 'විසිරීම' (Statistical distribution ) යන ක්‍රමය මගින් විශ්ලේෂණය කරයි.
ඒ අනුව "error band" වැරදි/ දෝෂ සහිත භාණ්ඩ වලගට ලැබිය හැකි තත්ත්ව පරීක්ෂණ ප්‍රතිඵල අර්ථ දක්වයි. එබදු ප්‍රතිළග ලබා දෙන නිෂ්පාදනය නැවත එසේ නොවීමට කටයුතු කිරීමද සිදු කරයි. තවදුරටත් දෝෂ අවම කිරීමට "failure band" ලෙස ගුණාත්මක බව නොමැති නිසා ප්‍රතික්ෂේප කීරිමට සිදුවන භාණ්ඩ ලබා දිය හැකි පරීක්ෂණ ප්‍රතිඵල වර්ගිකරණය කෙරේ.
මේ පිළිබද කටයුතු කරන පිරිස් වලට නිෂ්පාදන/ නිමැවුම් දෝෂ/ ගැටළු සොයාගැනීමට පිරීෂණ සැලසුම් කිරීමට කලක් ගත විය. ප්‍රසිද්ධව බහුලව භාවිතා වන පරික්ෂණ ලෙස "Life Test" හැදින්විය හැක. මෙහිදී අහඹු ලෙස තෝරාගත් භාණ්ඩක් එය සමහාන්‍ය පරිදි බාවිතා කරන ආකාරයට ක්‍රියාකරවා එම භාණ්ඩ ක්‍රියා විරහිත වන අවස්ථාව හදුනා ගනී. " Shake and bake" තවත් එබදු ජනප්‍රිය පරික්ෂනයකි මෙහිදි භාණ්ඩ උදුනක්(oven)  තුළ කෘත්‍රිම කම්පනයට (vibrator එකක් මගින්) ලක් කිරීම සිදු කරයි. මෙහිදි සිදුවන දෝෂ/ බිදවැටිම් ඉංජිනේරැ අයතනයකට යොමු කොට වැඩි දියුණු කිරීම සිදු වේ.
හමුදාමය විද්‍යාව හා තාක්ෂණය පිළිබඳ දළ සටහන
හමුදා විද්‍යාව පිළිබඳ දළ විශ්ලේෂණයක් සහ මාතෘකා මාර්ගෝපදේශයක් ලෙස පහත දළ සටහන සපයනු ලැබේ:
හමුදා විද්‍යාව - යුද්ධය සහ සන්නද්ධ ගැටුම් ඇති කරන තාක්‍ෂණය, මනෝවිද්‍යාව, භාවිතය සහ වෙනත් සංසිද්ධි අධ්‍යයනය කිරීම. එය විද්‍යාත්මක පද්ධතියක් වීමට උත්සාහ කරයි, එය නිසි ලෙස භාවිතා කරන්නේ නම්, ඕනෑම විරුද්ධවාදියෙකු සමඟ සන්නද්ධ ගැටුමකදී ජය ගැනීමට වෘත්තිකයාගේ හැකියාව බෙහෙවින් වැඩි කරයි. මේ සඳහා, එම විරුද්ධවාදියා ප්‍රතිවිරුද්ධ හමුදා බලකායක් ද, ගරිල්ලන් හෝ වෙනත් අක්‍රමිකතා ද, නැතහොත් ප්‍රතිචාර වශයෙන් මිලිටරි විද්‍යාව දන්නා හෝ භාවිතා කරන ඕනෑම විරුද්ධවාදියෙකු ද යන්න ගැන සැලකිලිමත් නොවේ.
යුධ තාක්ෂණයේ වර්ග
අවි ආයුධ
මූලාශ්‍ර
මිලිටරි විද්‍යාව මිලිටරි විද්‍යාව ප්‍රවර්ගය:හමුදා ලැයිස්තු ප්‍රවර්ගය:හමුදා විද්‍යාව යුද විද්‍යාව
රුහුණු කතරගම පුදබිමේ සිංහල දෙවියන්
කතරගම බෞද්ධ දෙවියන්
ලංකාරක්ෂක සතරවරම් දෙවියන් වන උත්පලවර්ණ සුමන කාර්තිකේය විභීෂණ යන දෙවියන් අතර කතරගමට අධිගෘහිත මහාසේන ස්කන්ධකුමාර දිව්‍යරාජයාද වේ.මේ බිම වත්මනෙ පුද ලබන කතරගම ස්කන්ධකුමාර දෙවියන් හා කිරිවෙහෙර කරවූ මහසෙන් දෙවියන් දෙදෙනෙක් බවද එක් අයෙක් බවද මත වේ.
අප මහාසේන දෙවියන් ලෙස හදුන්වන්නේ බුදුරජාණන් වහන්සේ කතරගම කිරිවෙහෙර භූමියට වැඩ බොහෝ දෙවියන්ට ධර්මය දේශනා කල පසු එම ස්ථානයේ ස්ථූපයක් කරවූ මහාඝෝෂ හෙවත් මහා සේන දිව්‍ය රාජයාය.
බුදු සසුනට මෑත කාලයේ මහත් සේවයක් කල බලන්ගොඩ ආනන්ද මෛත්‍රි නාහිමිපාණන් වහන්සේද සැබෑ කතරගම දෙවියන් පිලිබදව ගවේෂණය කර තිබේ.උන්වහන්සේ නාඩි වාක්‍ය ශාස්ත්‍රයෙන් ලබාගත් තොරතුරු අනුව කතරගමට අධිගෘහිත දෙවියන් දඹදිව සුබ්‍රහ්මණ්‍ය නමින් සිටි බලගතු දේවතාවෙකි.බුදු රදුන්ගේ අණ පරිදි කතරගමට අධිගෘහිතව බෞද්ධයින් ආරක්ෂා කිරීම සුබ්‍රහ්මණ්‍යය දෙවියන් සිදුකරයි( ධාතු වංසය අනුව කතරගමට අධිපති මහසෙන් දෙවියන්ය)ඉන්දියාවේදී සුබ්‍රහ්මණ්‍ය යන නාමය ස්කන්ධකුමාර දෙවියන් සදහා අතීතයේ සිට භාවිත වේ.ගුප්ත යුගයට අයත් කාසිවල මුහුණු සය සහ මොනර වාහනය සහිත ස්කන්ධකුමාර රූපය සහ බ්‍රහ්මණ්‍ය ලෙස සටහන් කර තිබෙනු දැකිය හැක.දකුණු ඉන්දියාවේදි කදකුමරුන් හදුන්වන ප්‍රධාන නාමයක් ලෙස සුබ්‍රමනියම් හැදින්විය හැක.එසේම කදකුමරුට මහාසේන යන නම ඉන්දියානුවත්ද භාවිතා කර තිබේ උදාහරණයක් ලෙස ස්කන්ධ ගයාත්‍රි මන්ත්‍රය වන්නේ ඕම් තත් පුරුෂාය විද්මහේ මහාසේනාය ධීමහී තන්නෝ ශන්මුඛ ප්‍රචෝදයාත් යන්නයි.
මහනුවර යුගයේ කීර්ති ශ්‍රී රාජසිංහ රජ සමයේ ලියවුණු වදන් කවි පොතෙහි
කතරගම පුර පවර යස තෙද මුහුණු සය ඇති දෙව් රජාණෙනි ආනුභාවෙන් මෙමට සිල්පය සිද්ධ කර කර දෙන සමුදුරාණෙනි.....
මේ අනුව මහනුවර යුගයේදි කතරගම මුහුණු සයක් ඇති කද කුමරු වෙනුවෙන් කැපවූ බව පැහැදිලිය.
නමුත් කතරගම මහාසේන දෙවියන් හා ස්කන්ධකුමාර දෙවියන් එක් අයෙකු බව හදුනා ගැනීම මීටත් පෙර සිදුවූවකි. කෝට්ටේ යුගයේ ෂඩ්භාෂා පරමේශ්වර තොටගමුවේ සිරි රහල් හිමි රචිත සැළලිහිණි සන්දේශයේ
සැවුල් ධජය හින්දු සාහිත්‍ය අනුව කදකුමරුන් සතු මංගලෝපකරණයෙකි. සැවුල් ධජයන්ගෙන් රුහුණෙ මහාසේන දේව ප්‍රාසාදය සැරසීමෙන් පෙනී යන්නේ කෝට්ටේ යුගයේ සිටම මහාසේන සහ ස්කන්ධකුමාර දෙවියන් එක් අයෙකු ලෙස පිලිගත් බවය.
මීට අමතර්ව අරුණගිරිනාථර් නම් හින්දු පඩිවරයාගෙ පොත්වලද කතරගම ස්කන්ධ දෙවියන්ගේ දෙවොලක් ගැන සදහන් කර ඇත.
කෙසේ වෙතත් බෞද්ධ බැතිමතුන් බොහෝදෙනෙකු කතරගම දෙවියන්ගේ පිහිට බලාපොරොත්තුවෙන් කතරගම පුදබිමට පැමිණ නොයෙක් පුද පූජා තබයි.මේ වතාවත් ඇතැම් බෞද්ධ බැතිමතුන් බොහෝ වැරදි සිදුකරයි.එකක් නම් කිරිවෙහෙර වැදපුදා පලමුව තෙරුවන් වැද පසුව දෙවියන් පිදිය යුතු වුවත් පලමුව දේවාලයට ගොස් පසුව කිරිවෙහෙර යාමයි.මෙයින් සිදුවන්නේ ආර්‍ය ශ්‍රාවක කද සුරිදුගේ පිහිටද මොවුනට නැතිව යෑමයි.එසේම ඇතැම් බෞද්ධයින් කටු ගැසීම ගිනි පෑගීම වැනි අභිචාරයන්ට හුරුව ඇත.මෙවැනි පූජා හින්දුන්ට ඔවුන්ගේ දහම අනුව ගැටලුවක් නොමැති වුනත් බෞද්ධයින්ට කිසිසේත්ම නුසුදුසුය.ආර්‍ය ශ්‍රාවක දිව්‍ය රාජයෙක් යන සංඥාවෙන් කතරගම දෙවියන් පුදන බෞද්ධයකුට මෙවැනි දෑ කෙතරම් ගැලපේ දැයි සිතා බැලිය යුතුයි.
බාහිර සබැදි
සැලළිහිණි සන්දේශය
ගණදෙවි හෑල්ල සහ වදන් කවි පොත
බලන්ගොඩ ආනන්ද මෛත්‍රි හිමියන්ගේ අපට නොපෙනෙන ලෝකය
ලිංගික කාර්ය කොට්ටය
thumb| [[මිෂනරි පිහිටුව|මිෂනරි පිහිටුවෙහිදී බොහෝවිට කොට්ට භාවිතා කෙරෙයි.]] ලිංගික කාර්ය කොට්ටයක් යනු, ලිංගික සංසර්ගය ඉවැඩි කිරීම සඳහා භාවිතා වන, විශේෂිත ලෙසින් සැලසුම් කෙරුණු සහ සාමාන්‍ය වශයෙන් දැඩි කොට්ටයකි.  කෙසේවෙතත්, විශේෂ කොට්ටයක් වෙනුවට, සාමාන්‍ය කොට්ටයක් භාවිතා කල හැකිය. ස්ථාවර වාරුවක් සහ සුමුදුබවක් යන තර්පණයන් දෙකම සමබරව සැපයීම සඳහා, සමහරක් ලිංගික කාර්ය කොට්ට විසින් ඉහළ-ඝණත්ව යුරිතේන් මධ්‍යයක් භාවිතා කෙරෙයි. සුලබ කොට්ට හැඩ වලට අමතරව, කූඤ්ඤ-හැඩැති, හැඩපෝරු-හැඩැති, ප්‍රිස්ම-හැඩැති ආදි වශයෙන් විවිධ හැඩැති කොට්ට සැපයෙන්නේ විවිධ ලිංගික පිහිටුවන් සඳහා යෝග්‍ය වන පරිදී වන අතර, මෙම සමහරක් ලිංගික පිහිටුවන් සඳහා මෙවැනි කොට්ට නොමැතිව ලිංගික කාර්යය සිදුකිරීමට නොහැකි වනු හෝ එය කිරීමට දුෂ්කර වනු හෝ ඇත.
එක් සහකරුවෙකුට පසු පස භාගයෙහි වේදනාවක් ඇති විටෙක, වාරුව සැපයීම සඳහා මෙවැනි කොට්ටයක් භාවිතා කල හැකිය. මිෂනරි පිහිටුව ඇරඹීමට පෙර ස්ත්‍රීයගේ තට්ටම් හෝ උකුළු ප්‍රදේශය හෝ යටින් කොට්ටය පිහිටුවීම, ලිංගික කාර්ය කොට්ටයක අති බහුල භාවිතයක් ලෙසින් දැක්විය හැකිය; යෝනිය වෙත ශිශ්නය එල්ල කිරීම මෙයින් පහසු කෙරෙන අතර විනිවිදුම් ගැඹුර වැඩි කරවයි. විශේෂිත වශයෙන් ලිංගික කාර්යය සඳහා සැලසුම් කෙරුණු පළමු සවාධිකාරී කොට්ටය ලෙසින් 2001 වසරෙහිදී ලුවී ෆ්‍රීඩ්මන් සහ ඩොන් කොවෙන් විසින් සොයාගත් ලිබරේටර් ෂේප්ස් දැක්විය හැකිය
ආශ්‍රිත
ප්‍රවර්ගය:ලිංගික කාර්ය කෙළි උපකරණ ප්‍රවර්ගය:කොට්ට
න්‍යෂ්ටික විලයනය
න්‍යෂ්ටික විලයනයේ ප්‍රතිපලය (නියුක්ලියෝනයකට ඇති විශාලම න්‍යෂ්ටික බන්ධන ශක්තියක් ඇති) යකඩ න්‍යෂ්ටියට වඩා කුඩා න්‍යෂ්ටියක් වූ විට ප්‍රතික්‍රියාවෙන් ශක්තිය මුක්ත වේ. ඊට වඩා විශාල න්‍යෂ්ටි සෑදීමේදී ශක්තිය අවශෝෂණය කරගනු ඇත. න්‍යෂ්ටික විඛණ්ඩනයෙහි දී මෙයට ප්‍රතිවිරුද්ධ අයුරින් ශක්ති වෙනස සිදු වේ.
ප්‍රවර්ගය:න්‍යෂ්ටික තාක්ෂණය ප්‍රවර්ගය:භෞතික විද්‍යාව
සන්නද්ධ හමුදා දිනය
ලෝකයේ ජාතීන් කිහිපයක් විසින්, ඔවුන්ගේ සන්නද්ධ හමුදාවන්ට ගරු කරනු වස් වාර්ෂික සන්නද්ධ හමුදා දිනයක් සමරති.
චීන සමූහාණ්ඩුව
චීන සමූහාණ්ඩුවේ සන්නද්ධ හමුදා දිනය  සැමරෙන්නේ,  ජපානය පරදා ජයගත් දිනය සිහිකෙරෙන දිනයේදීම වන සැප්තැම්බර් 3 දිනදීය. අනුස්මරණෝත්සව සහ නිවාඩු දින ක්‍රියාක්මක කරවීමේ නියෝගයෙහි (紀念日及節日實施辦法) 5 වන වගන්තිය ප්‍රකාර, ජාතික ආරක්ෂක අමාත්‍යාංශය (國防部) විසින් සොයා බැලෙනුයේ සන්නද්ධ හමුදා සාමාජිකයන්ට විවේක දිනයක් සපයන්නේ කෙලෙසද යන්නයි. මෙය තායිවානයේ රජයේ නිවාඩු දිනයක් නොවන මුත්, අදාල ආයතන, කණ්ඩායම් සහ, පාසැල් විසින් උත්සවාංග පැවැත්විය හැකිය.
ඉන්දියාව
ඉන්දියාවේ, යුද්ධ හමුදාව, නාවික හමුදාව සහ ගුවන් හමුදාව විසින් පිළිවෙලින් ඔවුන්ගේම යුද්ධ හමුදා දිනය (15 ජනවාරි), නාවික හමුදා දිනය (4 දෙසැම්බර්) සහ ඉගුහ දිනය (8 ඔක්තොම්බර්) සමරති. ජනරජ දිනයේදී (ජනවාරි 26 ), සියළු සන්නද්ධ සේවා තුනම විසින් ඔවුන්තේ පූර්ණ වර්ණ ප්‍රදර්ශනය කරමින් ආචාර පෙළපාලි දක්වති.
ඉරාකය
ඉරාකයේ සන්නද්ධ හමුදා දිනය සැමරෙන්නේ ජනවාරි 6 දිනදී වන අතර, 1921 ජනවාරි 6 දිනදී ඉරාක යුද්ධ හමුදාව සක්‍රීය කරනය සනිටුහන් කෙරෙයි.
රුමේනියාව
රුමේනියාවේ සන්නද්ධ හමුදා දිනය සමරනු ලබන්නේ ඔක්තොම්බර් 25 දිනදී වන අතර– 1944දී මෙම දිනයේදී, නාසි-හන්ගේරියානු අණසක යටතේ පැවැති අවසන් රුමේනියානු නගරය වූ  කරෙයි නගරය, රුමේනියානු යුද්ධ හමුදාව විසින් මුදවා ගන්නා ලදි.
ශ්‍රී ලංකාව
ශ්‍රී ලංකාවේ, එක් එක් සන්නද්ධ හමුදාවන් විසින් ඔවුන්ගේම ස්වීය යුද්ධ හමුදා දිනය (9 ඔක්තොම්බර්), නාවික හමුදා දිනය (9 දෙසැම්බර්) සහ ගුවන් හමුදා දිනය (2 මාර්තු) පිළිවෙලින් පවත්වති. . කෙසේවෙතත්, නිදහස් දිනයේදී (4 පෙබරවාරි) පැවැත්වෙන හමුදා පෙළපාළි වලදී පූර්ණ වර්ණ ප්‍රදක්ෂිණා කරමින්, සියළු සන්නද්ධ හමුදාවෝ උත්සවය සමරති.
ගාමිණී හෝල්
ඔබට අවශ්‍ය ලිපිය තෝරාගන්න
ඡන්ද විමසීම්
ආශ්‍රිත ලිපි
ප්‍රවර්ගය:ඡන්ද විමසීම්
රොෂ් හසනා
රොෂ් හසනා (, වචනාර්ථයෙන් "වසරෙහි මස්තකය") යනු, යුදෙව් නව වසර වෙයි.
ජුබිලි කණුව
මේවාද බලන්න
ප්‍රවර්ගය:කොළඹ දිස්ත්‍රික්කයේ පුරාවිද්‍යා ආරක්‍ෂිත ස්මාරක
න්‍යෂ්ටික රසායන විද්‍යාව
න්‍යෂ්ටික රසායනය යනු විකිරණශීලීතාව, න්‍යෂ්ටික ගුණ හා න්‍යෂ්ටික ක්‍රියාකාරිත්වය පිළිබිඹු වූ රසායන විද්‍යාවේ අනුමාතෘකාවකි. මෙය ඇක්ටිනයිඩ, රේඩියම් හා රේඩොන් වැනි විකිරණශීලී මුලද්‍රව්‍යය ද සහ න්‍යෂ්ටික ප්‍රතික්‍රියක වැනි න්‍යෂ්ටික ක්‍රියාවලි සිදු කිරීමට තැනූ උපකරණ සමග එක් වූ රසායන විද්‍යාවකි. මෙහිදී පෘෂ්ඨයක විඛාදනය හා සමාන හා අසාමාන්‍ය (හදිසි අනතුරක් වැනි) ක්‍රියාවලීන්හි දී එහි හැසිරීම අධ්‍යයනය ද අන්තර්ගත වේ. ඉතා වැදගත් වන්නේ ද්‍රව්‍ය හා වස්තූන් අපවිත්‍ර ලෙස බැහැර කිරීමේ දී හා ඒවා අපද්‍රව්‍ය ලෙස ගබඩා කිරීමේදී ඒවායේ හැසිරීම අධ්‍යයනය යි.
විශාල ක්‍රියාවලි පරාසයක විකිරණ ප්‍රභවය යොදාගැනීම හා නිෂ්පාදනය පිළිබඳ අධ්‍යයනය මෙහි දී වෛද්‍ය විද්‍යාවේ විකිරණ චිකිත්සාව,කර්මාන්තයේ, විද්‍යාවේ හා පරිසරයේ වූ විකිරණශීලි අන්වේශවල යෙදීම්, හා පොලිමර් (Polymers [s][6]) වැනි ද්‍රව්‍යවල සිදුකරන ලද විකිරණමය දියුණු කිරීම් සලකනු ලැබේ.
විකිරණශීලි නොවන ස්ථානවල මිනිස් ක්‍රියාවලීන්වලදී න්‍යෂ්ටික ක්‍රියාවලි හා ඒවා අධ්‍යයනය. උදාහරණයක් ලෙස න්‍යෂ්ටික චුම්භක සම්පයුක්ත හා (NMR) වර්ණාවලීක්ෂය, කාබනික රසායනය, භෞතික රසායනය හා මහා අණුක රසායනයේ ව්‍යුහමය විශ්ලේෂණයේ දී විශාල වශයෙන් භාවිතා කරයි.
චාලක විද්‍යාව (යාන්ත්‍රවාදී රසායන විද්‍යවේ භාවිත)
සමස්ථානික මගින් විකිරණය කරන ලද උපස්ථරයක් මගින් ප්‍රතික්‍රියාවේ චාලනයට සිදුවන වෙනස් වීම් අධ්‍යයනය කිරීම මගින් රසායනික ප්‍රතික්‍රියාවේ යාන්ත්‍රණය අන්වේෂණය කළ හැක. මෙය වර්තමානයේ කාබනික රසායන විද්‍යාවේ සම්මතයක් ලෙස භාවිතා කරයි. රසායනික සංයෝගයක පවතින සාමාන්‍ය හයිඩ්‍රජන් පරමාණු (ප්‍රෝටෝන) ඩියුටීරියම් පරමාණු මගින් විස්ථාපනය කිරීමෙන් අණුක කම්පනය (C – H, N – H සහ O – H බන්ධන මෙසේ හැසිරේ) අඩු කරයි. (සදහන් කිරීම අත්‍යාවශ්‍යයි) මෙසේ සිදුවන්නේ ප්‍රතික්‍රියාවේ වේග නිර්ණක පියවර තුළ හයිඩ්‍රජන් පරමාණුවක් සහ වෙනත් පරමාණුවක් අතර බන්ධන බිදීමක් අන්තර්ගත වන්නේ නම් පමණි. මෙලෙස [[ඩියුටීරියම් පරමාණු හයිඩ්‍රජන් පරමාණු (ප්‍රෝටෝන) ප්‍රතිස්ථාපනය මගින් ප්‍රතික්‍රියාවේ සීඝ්‍රතාවය වෙනස් වන්නේ නම් හයිඩ්‍රජන් පරමාණු සමග පවතින බන්ධන බිදීම, සීඝ්‍රතාවය තීරණය කරන පියවරක් ලෙස උපකල්පනය කළ හැක.
භූ ගර්භ විද්‍යාව, ජීව විද්‍යාව හා අධිකරණ වෛද්‍ය විද්‍යා යන අංශවල භාවිතයන්
පරමාණුවල පවතින න්‍යෂ්ටීන් සමග අන්තරීක්ෂ කිරණවල සිදුවන අන්තර් ක්‍රියාව හේතුවෙන් විකිරණශීලී සමස්ථානික බිහිවීම සිදුවේ. මේවා කාල ගණන ක්‍රියාවලදී ස්වාභාවික අන්වීක්ෂ ලෙස භාවිතයට ගත හැක. ස්ථායී සමස්ථානික පරමාණුවල අනුපාත ඉතා සියුම් ලෙස නිර්ණය කිරීමෙන් උණ්ඩයක සම්භවය අයිස් සාම්පලයක වයස, ගල් සාම්පලයක වයස සහ මනුෂ්‍ය හිසකේ හෝ වෙනත් පටක පරීක්ෂා කිරීමෙන් එම පුද්ගලයා ලබා ගත් ආහාර ආදිය පිළිබදව සූක්ෂමව නිරීක්ෂණය කළ හැක.
ජීව විද්‍යාව
ජීව වස්තු සම්බන්ධයෙන් එක් ද්‍රව්‍යයක් තවත් ද්‍රව්‍යයක් බවට පත් කිරීමේ සංකීර්ණ ප්‍රතික්‍රියා දාමයක් සහිත පරිවෘත්තීය ක්‍රියාවලිය ගවේෂණය කිරීම සදහා සමස්ථානික සලකුණු කිරීමේ (විකිරණශීල හා විකිරණශීලී නොවන යන දෙවර්ගයේම) ක්‍රියාවලිය භාවිතයට ගත හැක. උදාහරණයක් වශයෙන් කියතොත් හරිත ශාකයක් සූර්ය ශක්තිය භාවිතයෙන් ජලය හා කාබන් ඩයොක්සයිඩ් ග්ලූකෝස් බවට පරිවර්තනය කිරීමේ ප්‍රභා සංස‍්ලේෂණ ක්‍රියාවලිය සැලකිය හැක. මෙහිදී ජලයේ පවතින ඔක්සිජන් පරමාණු සලකුණු කළ හොත් සලකුණු කළ පරමාණු පිටවන ඔක්සිජන් වායුව දැකගත හැකිවන අතර හරිතප්‍රදවලදී නිපදවන ග්ලූකෝස් දැකගත නොහැකි වේ.
ජීව රසායනික හා භෞතවේදීය පරීක්ෂණ සහ වෛද්‍ය කටයුතු සදහා අවශ්‍ය යෙදීම් බොහෝ විශේෂ සමස්ථානික සතුවේ.
විකිරණශීලී සමස්ථානික
ඉතා අඩු ප්‍රමාණවලින් පැවතුණද අනාවරණය කිරීමේ හැකියාව පවතී. උදිළුම් පුලිගුම ගණනය මගින් හෝ වෙනත් විකිරණ රසායන විද්‍යා ක්‍රමවේදයක් මගින් පහසුවෙන් ගණනය කළ හැක.
සෛල තුළ පවතින විශේෂ කොටස්වල ස්ථානගත කිරීම් සිදු කළ හැකි අතර ප්‍රමාණකරණය ස්වයං විකිරණය මගින් සිදු කළ හැක.
විශේෂ ස්ථානවල විකිරණශීලි පරමාණු අඩංගු සංයෝග නිර්මාණය කළ හැකි අතර ඒවා වාණිජ වශයෙන් පහසුවෙන් ලබාගත හැක. විශාල ප්‍රම‍ාණවලින් පවතින අවස්ථාවල දී ඒවායින් පිටවන විකිරණවලින් ආරක්ෂා වීම සදහා භාවිතා කරන්නන් විශේෂ පූර්ව ආරක්ෂක ක්‍රමවේද භාවිත කළ යුතුය. මෙම විකිරණ ඉතා පහසුවෙන් විද්‍යාගාරයේ වීදුරු උපකරණ සහ අනෙක් උපකරණ දූෂණය කරනු ලබයි. අර්ධ ආයු කාලය ඉතා කුඩා සමහර සමස්ථානික නිර්මාණය කිරීම සහ ගණනයන් ලබා ගැනීම ඉතා අපහසුය.
කාබනික සංයෝගවල දී අණුවේ ඉතා කුඩා ප්‍රදේශයක් පමණක් විකිරණශීලීව රේඛනය කරන ලද සංකීර්ණ අණු නිර්මාණය කළ හැක. C11 වැනි ඉතා කෙටි අර්ධ ආයු කාලයක් ඇති සමස්ථානික නිරන්ත‍රයෙන් අණුවලට ඇතුළුවීම සදහා අවසර ලබා දීමට කෘතීම ක්‍රමවේදයන් සකසා ඇත.
ප්‍රවර්ගය:රසායන විද්‍යාව ප්‍රවර්ගය:න්‍යෂ්ටික තාක්ෂණය ප්‍රවර්ගය:ජීව විද්‍යාව
ඇනිමල් ප්ලැනට්
ඇනිමල් ප්ලැනට් යනු, ඩිස්කවරි කමියුනිකේෂන්ස් විසින් හිමිකාරිත්වය දරන ඇමරිකානු සරල කේබල් සහ චන්ද්‍රිකා රූපවාහිනි නාලිකාවකි.
ආයෝජකයින් හා ණය හිමියන් අතර ෙවනස
ආයෝජකයින් හා ණය හිමියන් අතර ෙවනස
මැකූන්-රයිෂවර්
මැකූන්-රයිෂවර් රෝමානුකරණය යනු වඩාත් පුළුල්ව භාවිතා වන කොරියානු භාෂා රෝමානුකරණ පද්ධති දෙක අතරින් එකකි. (අනෙක් රෝමානුකරණය වන්නේ ප්‍රතිශෝධිත රෝමානුකෘත කොරියානු භාෂාව යි) මෙම (වැඩිදියුණු කළ) මැකූන්-රයිෂවර් ක්‍රමය 2000දී දකුණු කොරියාවේ නිල රෝමානුකරණ පද්ධතිය ලෙස ප්‍රකාශ කරන ලදී. මැකූන්-රයිෂවර් පද්ධතියේ වෙනත් ප්‍රභේදයක් උතුරු කොරියාව සිය නිල පද්ධතිය ලෙස භාවිතා කරනු ලබයි.
මෙම පද්ධතිය නිර්මාණය කරන ලද්දේ 1937දී ජෝර්ජ් එම්. මැකූන් සහ එඩ්වින් ඕ. රයිෂවර් විසිනි. මෙමගින් කොරියානු හංගුල් අක්ෂර පරිවර්තනයට උත්සාහ නොගැණුනු අතර, එමගින් ශබ්දමය උච්චාරණය නිරූපණයට උත්සාහ ගැනිණි. කොරියාවෙන් පිටත මැකූන්-රයිෂවර් පද්ධතිය බහුලය භාවිතා කෙරේ. 1984 සිට 2000 දක්වා දකුණු කොරියාව තුළ මෙහි ප්‍රභේදයක් නිල රෝමානුකරණ පද්ධතිය ලෙස භාවිතා කෙරිණි. මීට අමතරව යේල් රෝමානුකරණ පද්ධතිය නම් වූ තෙවන පද්ධතියක් ද ඇති අතර, එය භාවිතා වන්නේ ශාස්ත්‍රාලීය සාහිත්‍යමය කටයුතුවලදී පමණි. 20වන සියවසේ මුල්කාලයේ කොරියාව කෙරෙහි වූ රුසියානු ලැදියාව හේතුවෙන්, සිරිලික් වර්ණමාලාව තුළ කොරියානු නිරූපණයට ගත් උත්සාහයක් ලෙස කොන්ට්සෙවිච් පද්ධතිය බිහි විය.
ලක්ෂණ සහ විවේචන
කොපවතී. නමුත් කොරියානු භාෂාවේ ශබ්දවිද්‍යාත්මකව ඝෝෂ සහ අඝෝෂ ව්‍යඤ්ජනාක්ෂර අතර වෙනසක් නොපැවතුණද, ශබ්දක්‍රමෝපායානුකූලව එහි වෙනසක් පවතී. p' , k'  , සහ t'   වැනි මහාප්‍රාණාක්ෂර උඩු කොමාව යෙදීම මගින් සිථිලාක්ෂරවලින් වෙන් වේ. ඒවා ඇතැම්විට මාත්‍රා වෙන්කෙරෙන සලකුණු ලෙස තේරුම්ගනු ලබයි. (උදාහරණ ලෙස 뒤차기 → twich'agi, යන්න twi, ch'a සහ gi යන මාත්‍රාවන්ගෙන් සමන්විත ය) උඩු කොමාව ඇතැම්විට පිටපත්කිරීමේ දී ㅇㅇ (ng)ට ප්‍රතිවිරුද්ධව ㄴㄱ (n'g) නිරූපණයට භාවිතා වේ: 잔금 → chan'gŭm සහ. 장음 → changŭm).
මැකූන්-රයිෂවර් පද්ධතිය පිළිබඳ විචාරකයින් පවසන්නේ සාමාන්‍ය පරිශීලකයින්, oවලට දිගු ස්වර සඳහා භාවිත වූ 어 සහ u වලට එහා සඳහා භාවිත වූ 으 වැනි අතිදීර්ඝ ස්වර ( ˘ ) භාවිතය සිදු නොකර යතුරුලියනයේ පහසුව තකා අතිදීර්ඝ ස්වරවලින් තොරව o හෝ u භාවිත කරන බවයි. මේ නිසා o රෝමානුකරණය කිරීම 오 හෝ 어 ලෙසින්ද, u රෝමානුකරණය කිරීම 우 හෝ 으 ලෙස භාවිත කළ යුතු ද යන්න පිළිබඳ පැටලිලි සහගත තත්ත්වයක් ඇති වේ. සාමාන්‍ය පරිශීලකයින් මීට අමතරව නිතරම මහාප්‍රාණාක්ෂර (ㅋ, ㅌ, ㅍ, සහ ㅊ) සහ එහි සිථිලාක්ෂර (ㄱ, ㄷ, ㅂ, සහ ㅈ) වෙන්කර හඳුනාගැනීමට භාවිත කරන උඩු කොමාව ද නොයෙදීම ද ගැටලු සහගත තත්ත්වයකි.
මැකූන්-රයිෂවර් පද්ධතියේ හිතවාදීන් පවසන්නේ කෙසේනමුත්, අතිදීර්ඝ ස්වර හා උඩු කොමා භාවිත කළත්, නොකළත් කොරියානු භාෂාව පිළිබඳ එතරම් වැටහීමක් නැති සාමාන්‍ය පරිශීලකයන්හට කොරියානු වදනක නියම උච්චාරණය වටහාගත හැකි බවයි.
එවැනි අතපසුවීම් හේතුවෙන් දකුණු කොරියානු රජය විසින් 2000දී ප්‍රතිශෝධිත රෝමානුකරණ පද්ධතියක් භාවිතය අරඹන ලදී. ප්‍රතිශෝධිත පද්ධතිය පිළිබඳ විචරකයන් පවසන්නේ එය පයසුවෙන් හඳුනාගත හැකි පරිදි 어 සහ 으 නිරූපණයට අසමත් බවයි. එසේම, එය සිථිලාක්ෂර (unaspirated consonants) එහි නියම උච්චාරණ විධියෙන් බැහැරව ඉදිරිපත්කොට ඇති බව පැවසේ.
මේ අතර, දකුණු කොරියාව තුළ නව පද්ධතිය නිල වශයෙන් භාවිතය වෙනුවට, දකුණු කොරියාව තුළ සහ පිටත වූ කොරියානු අධ්‍යාපනඥයින් සහ අන්තර්ජාතික භූගෝල විද්‍යාත්මක සහ සිතියම් විද්‍යාත්මක සමුළුවලදී මැකූන්-රයිෂවර් හෝ යේල් පද්ධතිය භාවිතයට ගැනීම සිදු විය. මෙලෙසම උතුරු කොරියාව මැකූන්-රයිෂවර් පද්ධතියේ ප්‍රභේදයක් භාවිත කරනු ලබයි.
දකුණු කොරියාව තුළ 1984/1988 සහ 2000 අතර කාලයේ භාවිත වූ මැකූන්-රයිෂවර් ප්‍රභේද පද්ධතිය මෙන් මෙම නව පද්ධතිය පුළුල්ව ප්‍රචලිත නොවී ය.
මාර්ගෝපදේශනය
මෙය මැකූන්-රයිෂවර් පද්ධතියේ සරල කරන ලද මාර්ගෝපදේශනයකි. මෙය නිතර නම් පරිවර්තනය සඳහා භාවිත වුවද, එමගින් සියලු වචන නිවැරදිව පරිවර්තනය නොවන බව සලකන්න. එයට හේතුව ඇතැම් කොරියානු අක්ෂර ඒවා යෙදෙන ස්ථානය අනුව විවිධ අයුරින් උච්චාරණය කිරීමයි.
ව්‍යඤ්ජනාක්ෂර
ㄱ, ㄷ, ㅂ, සහ ㅈ, සඳහා g, b, d, හෝ j යන අක්ෂර ධ්වනිත ශබ්දය අනුව යෙදේ. ඇතැම්විට k, p, t, හෝ ch ද යෙදේ. මේවායේ උච්චාරණයේ ප්‍රමුඛතාව ඉහත වගුව ‍අනුව යෙදේ.
උතුරු කොරියානු ප්‍රභේදය
උතුරු කොරියාවේ මැකූන්-රයිෂවර් ප්‍රභේදයෙහි, මහාප්‍රාණ අක්ෂර තනි උඩු කොමාවක් භාවිතයෙන් නිරූපණය නොකෙරෙන අතර, ඒ වෙනුවට "h" අක්ෂරයක් අකතු කෙරේ. උදාහරණ ලෙස, 평안 යන්න Phyŏngan ලෙස ලියනු ලබයි. නියම ක්‍රමයට අනුව ලියුවහොත් එය P'yŏngan ලෙස ලිවිය යුතු ය.
දකුණු කොරියානු ප්‍රභේදය
1984 සිට 2000 දක්වා දකුණු කොරියාව තුළ නිල වශයෙන් මැකූන්-රයිෂවර් ප්‍රභේදයක් භාවිත කෙරිණි. නියම මැකූන් රයිෂවර් සහ එහි දකුණු කොරියානු ප්‍රභේදය අතර පහත වෙනස්කම් දක්නට ඇත:
ඉහත වෙනස්කම් පහත වගුව මගින් වටහාගත හැකි ය.
ඡන්ද පත්‍රිකා
ඡන්ද විමසීමකදී ජන්දය (සහ හෝ මනාපය) ප්‍රකාශකිරීම සඳහා යොදාගන්නා පත්‍රිකා ඡන්ද පත්‍රිකා නම් වේ.
අතීතය
අතීත ඡන්ද විමසීම් වලදී චන්දය ප්‍රකාශකිරීම සඳහා ඡන්ද පත්‍රිකා හැර වෙනත් ද්‍රව්‍යද භාවිතාකර ඇත.
භාහිර සබැඳි
*
ගායත්‍රී දේවී
මහාරාණි ගායත්‍රී දේවී (උපත කූච් බෙහාරයේ ගායත්‍රී දේවී කුමරිය ලෙස; 1919 මැයි 23 − 2009 ජූලි 29) යනුවෙන් හැඳින්වෙන්නේ 1940 සිට 1949 තෙක් ධුරය හෙබවූ ජායිපූර්හි තෙවැනි මහාරාණි බිසවයි. ඇය මහාරාජා IIවන සවායි මාන් සිංගේ භාර්යාව වූවා ය. ඇගේ සැමියා විසින් ජායිපූර් රාජ්‍යය ඉන්දියානු සංගමයේ කොටසක් බවට පත් කිරීමට අත්සන් තැබීමෙන් පසුව සහ 1970දී ඇගේ සුළු-පුත්‍රයා සිහසුනට පත්වීමත් සමග ඇයව ජායිපූර්හි රාජමාතා මහාරාණි ගායත්‍රී දේවී ලෙස හැඳින්විණි.
මරණය
මහාරාණි ලන්ඩනයෙහිදී අම්ල පිත්ත ප්‍රදාහ සංකූලතාවකින් පෙලෙන්නට වූ අතර එහි රෝහලකට ඇතුලත් කෙරිණි. ලන්ඩනයෙහි කිං එඩ්වඩ්ස් රෝහලෙහිදී අම්ල පිත්ත ප්‍රදාහය සඳහා ඇය වෙත ප්‍රතිකාර කෙරෙමින් පැවතෙද්දී ජායිපූර් වෙත යළි පැමිණීමට ඇයගේ කැමැත්ත ප්‍රකාශ කෙරිණි. ගුවන් ගිලන් රථයක උපකාරයෙන් ගායත්‍රී දේවි ජායිපූර් වෙත ගුවනින් ගෙනෙන ලදි. සන්ටෝක්බා දුර්ලබ්ජී අනුස්මරණ රෝහල (එස්ඩීඑම්එච්) වෙත ඇය 2009 ජූලි 17 දින ඇතුළු කෙරිණි. 2009 ජූලි 29 දී, අවුරුදු 90 වයස්ගත ඇය පෙනහළු අක්‍රීය වීම නිසා මිය ගියාය.
‍නැගෙනහිර හා බටහිර අතර ක්‍රිස්තුධර්මයේ ඉතිහාසය ගොඩනැගීම පිළිබද සං‍ෂේපනය
ක්‍රිස්තියානු ඒකත්වය පැළුදු විම් (		ට එළඹීම) අරමුණු 4 වන සියවස පෙරාතුවයි. මෙම ආගම්භේදය කවදා සිදු බවට සාක්ෂි නොමැත. 1204 දි කොන්ස්තන්තිනෝ පල්ලියට පහර දිමේ අතරතුරදි සිදුවු සංකීර්ණ අවස්ථාවන් සහුහයක කාරණාව හේතු කොටගෙන මෙය සිදු විය මෙම මතය (Schim)		 ට තුඩුදුන් අවස්ථාවන්හි දේවධර්මය සම්බන්ධ නොවේ. මෙම දේවඡර්සවට සංස්කෘතික දේශපානකි හා බොහොම වෙස්වීම් රාශියක් මිශ්‍රවේ. මෙම මතභේදයන් කට්නය එඑකිනෙකාට සැසදිම ඉතා අසම්පුර්ණය. පල්ලියේ නැගෙනහිර හා බටරි ප්‍රදේශයන් ecumenical concil			 සකට ගෞරව දැක්වුහ. ඔවුන් එකත්වයට පත් වුයේ ද එකම ක්‍රිස්තු ධර්මයකය.
රෝමයේ අගනුවර ලෙස කොන්ස්තන්තිනෝපල් පත් කිරීම රෝමය හා කොන්ස්තන්තිනොපල් අතර අවිශ්වාසයට එහා ඊජිප්තුවට පත්විය. එම කාලයේදි දේශපාලනික හේතුන් මත රෝමය ලෙසියෙන් ඊඒෂ්‍යාවට පත්විය. සමාදන ප්‍රතිසම්පාදනය හදුනා ගැනීමටද රෝමය ප්‍රතික්ෂේප කළහ. නමුත් මෙම අමනාපයට තුඩුදුන් කාරණාව වුයේ බටහිර ප්‍රදේශය ජර්මානුවන් විසින් අක්‍රමණය නකිරීම නිසාය. මධ්‍යධරී සුම්‍රද්‍ර තීරය ඉස්ලාම් ආගම ව්‍යාප්ත වීමත් සංමග මෙය තවදුටත් ලෝකයන් දෙකක් බවට පත්විය. 600 දී පමණ නැගනෙහිර මැදපෙරදිග ග්‍රිකය හා බටහිර ‍ලතිනය අතර ප්‍රමාණය අනතුරැදායක විය.
රෝමයේ බිෂෝප් පදවිය හා ශුද්ධ වු අත්මයේ ගමන මෙහි බරපතල කාරණා විය. මේවා, phoyius's patriarchate 					 හි ප්‍රථමයෙන් විවෘතව සාකද්ඡා කළේය. 5 වනසියවසේදි පමණ 																			 මෙය තහවුරැ කරනු ලැබුවේ 					 මතය. කෙසේ වුවත් රෝය නම විශිෂ්ටත්වය (ස්වාධිපත්‍ය සම්බන්ධයෙන්) ගැන තේරැම් කර ඇතිව ක්‍රිස්තියානු සභාව අකහැර දැමු‍ෙව්ය. 11 වන සියවසේ ග්‍රොගරියන් ප්‍රතිසංස්කරණය කාලයේදී මේ සදහා ක්‍රමයක් ප්‍රකාශ ඉදිරිපත් කෙරැනේය. නැගෙනහිර ක්‍රිස්තියානි සභාව බිෂෝප්වරැන්ගේ බලය ගැන ද හා එම ශුචද්ධ සභා දෙකෙහි විරැද්ධත්වය පිළිබද ‍රෝම වරැන්ගේ තෙරැම් ගැනීම නිරික්ෂණය කරනු ලැබුවේය.
මෙම ශුද්ධ සභාවන් පිළිබද විවිධත්ව මතභේද				 සමථයකට පත් කිරීමටතුඩු දෙනු ලැබේ. ශාන්ති පීතර්ට තම රාජාණ්ඩු කුම වල හිමිකම ගැන රෝමය බල කළේය. මෙය නැගනහිර යුරෝපය ගත මැද පෙරදිග සම්ප්‍රදායික ගෝත්‍රකනායකයන් විසින් දැන නොසිටිය. ඔවුන් ශාන්ත පීතර්ගේ බිෂෝප් පදවියථ පුද්ගලිකව වරප්‍රසාදයක් නොවීය. සියළුම බිෂෝප්වරැ ‍ජේසුස් වහන්සේ ක්‍රිස්තුන් වහන්සේ බව කිව යුතු විය. නැගෙනහිර ක්‍රිස්තියානි සභාවන් 		 ට ප්‍රමිඛතාවය ලබා දුනි. මෙහි පළුවන්නා වුයේ පාප් වහන්සේය.
නැගෙනහිර යුරෝපයේ හා මැදපෙරදිග අනෙක් උත්පෝනය වුයේ, ශුද්ධ ආත්මයේ ගමන ගැන බටහිර අර්ථ කථනයයි. බටහිර විහ්වාසයවට මෙය සම්බන්ධ විය. මුල් යුගවල ජීවන දර්ශනය/ විශ්වාස මෙම වැකිය අන්තර්ගත නොවීය.
‍දේවියන් වහන්සේගේ භෝජනයට, ප්‍රොතෙස්තානු ක්‍රිස්තුස්ගේ පැමිණිම
16 වන සියවසේ මැද සිට අවසානයුගයේදී, Protestant Movement විවිධ බේදිම් කිහිපයක් සමග බැදීමට ‍පටව් ගැණුනි. මෙහි අපසරණය විමට ප්‍රධාන හේතුවක් වුයේ දෙවියන් වහන්සේගේ භෝජනයයි.
රෝමානු කතෝලික නැඹුරැතාවය හා සත්ප්‍රසාද වහන්ගේ ක්‍රිස්තු මාංශයට හා රැධිවට හැරවීම, මුල් යුගයේ ප්‍රොතෙස්තානුවන් විසින් ප්‍රතික්ෂේප කළේය. ශුද්ධ සත්ප්‍රාසාදයේ තුළ ක්‍රිස්තුස් වහන්සේ ජීවත් වීම යන්න අදහසට ඔවුන් විරැද්ධ විය.
න්‍යෂ්ටික භෞතික විද්‍යාව
පරමාණුක න්‍යෂ්ටීන් හි මූලික තැනුම් ඒකක සහ ඒවා අතර ප්‍රතික්‍රියා පිළිබඳ හදාරන භෞතික විද්‍යාවට අයත් උප විෂයය න්‍යෂ්ටික භෞතික විද්‍යාව නම් වෙයි. න්‍යෂ්ටික භෞතික විද්‍යාව, පරමාණුක භෞතික විද්‍යාව සමඟ පටලවා නො ගත යුතුය: පරමාණුක භෞතික විද්‍යාවේදී සිදු වන්නේ සම්පූර්ණ පරමාණුව (ඉලෙක්ට්‍රෝන ද සමඟ) අධ්‍යයනය කිරීමයි.
න්‍යෂ්ටික ශක්තිජනනය සහ න්‍යෂ්ටික අවි සෑදීම වෙනුවෙන් යොදා ගැනීම නිසා මෙම විෂයය වඩාත් ප්‍රචලිත වී ඇත. එහෙත් මෙම ක්ෂේත්‍රයෙහි යෙදීම් න්‍යෂ්ටික වෛද්‍ය විද්‍යාව, චුම්භක අනුනාද ප්‍රතිරූපණය, ද්‍රව්‍ය ඉංජිනේරු විද්‍යාව, කාබන් කාල නිර්ණය, භූවේදය, සහ පුරා විද්‍යාව වැනි ‍ක්ෂේත්‍ර වල භාවිතා වේ.
අංශු භෞතික විද්‍යාව, න්‍යෂ්ටික භෞතික විද්‍යාවෙන් පරිණාමය වූවකි. මේ විෂයන් ද්වය බොහෝ සමීප ය.
= ඉතිහාසය = පරමාණුක භෞතික විද්‍යාවෙන් (atomic physics) වෙනස් ව න්‍යෂ්ටික භෞතික විද්‍යාව ඇරඹෙන්නේ 1896 දී හෙන්රි බෙකරල් විසින් යුරේනියම් ලවණ වල ස්වාභාවික ආලෝකය (phosphorescence) පිළිබඳ පරීක්ෂක කරමින් සිටින අතරතුර විකිරණශීලතාවය සොයා ගැනීමත් සමඟ ය. වසරකට පසු, ජේ. ජේ. තොම්සන් විසින් ඉලෙක්ට්‍රෝනය සොයා ගැනීම පරමාණුවට අන්ත: ව්‍යුහයක් තිබෙන බවට ඉඟි කළේ ය. 20 වන සියවස ඇරඹුමේදී පිළිගත් පරමාණුක ව්‍යුහය වූයේ ජේ. ජේ. තොම්සන් විසින් යෝජනා කරන ලද පුඩිමක් බඳු ව්‍යුහයයි. එහිදී පරමාණුව ඍණ ආරෝපිත ඉලෙක්ට්‍රෝන මැදි කර ගත් ධන ආරෝපිත ගුලියක් ලෙස සලකන ලදී. සියවස ආරම්භයේදී විද්‍යාඥයින් විසින් ඇල්ෆා, බීටා, සහ ගැමා ලෙස ඔවුන් විසින් නම් කරන ලද විකිරණ පරමාණු වලින් පිට වෙනු නිරීක්ෂණය කර තිබිණි. 1911 දී ලිස් මේට්නර් සහ ඔටෝ හාන් විසින් ද, 1914 දී ජේම්ස් චැඩ්වික් විසින් ද, බීටා ක්ෂය වර්ණාවලිය අසන්තතික නොව සන්තතික බව නිරීක්ෂණය කර තිබිණි. එනම්, ඇල්ෆා සහ ගැමා ක්ෂය වල මෙන් අසන්තතික ශක්ති ප්‍රමාණ වලින් නොව, විවිධ ශක්ති ප්‍රමාණ සහිතව ඉලෙක්ට්‍රෝණ පරමාණු වලින් ඉවත් වන බවයි. න්‍යෂ්ටික භෞතික විද්‍යාවට එකල මෙය පැණයක් විය. එසේ වූයේ මෙම ක්ෂය වීම් වලදී ශක්තිය සංස්ථිතික නොවන බවට ඉඟි පළ වීම නිසා ය.
1905 දී ඇල්බට් අයින්ස්ටයින් ස්කන්ධ–ශක්ති තුල්‍යතාවය පිළිබඳ න්‍යාය ගොඩ නැංවීය. විකිරණශීලතාවය පිළිබඳ බෙකරල් සහ මාරි කියුරි විසින් මීට බොහෝ පෙර පරීක්ෂණ සිදු කර තිබුණ ද, විකිරණශීලතාවට අවශ්‍ය වන ශක්තියේ ප්‍රභවය පැහැදිලි කිරීමට පරමාණුක න්‍යෂ්ටිය සොයා ගන්නා තුරු හැකියාවක් නොවී ය.
රදර්ෆර්ඩ්ගේ කණ්ඩායම පරමාණුක න්‍යෂ්ටිය සොයා ගැනීම
1907 දී අර්නස්ට් රදර්ෆර්ඩ් විසින් "පදාර්ථය තුලින් ගමන් කිරීමේදී ඇල්ෆා අංශුවේ විකිරණය" (Radiation of the α Particle from Radium in passing through Matter ) නම් පර්යේෂණ පත්‍රිකාව ප්‍රකාශයට පත් කරන ලදී. 1909 දී හාන්ස් ගයිගර් සහ අර්නස්ට් මාර්ස්ඩන් විසින්ද, 1910 දී නැවතත් ගයිගර් විසින් ද මෙම පර්යේෂණ ඉදිරියට ගෙන යන ලදී. 1911-2 කාල වකවානුවේදී රදර්ෆර්ඩ් විසින් රාජකීය සමාජය වෙත තම පර්යේෂණ පැහැදිලි කරමින් පරමාණුක න්‍යෂ්ටිය පිලිබඳ නව න්‍යාය ඉදිරිපත් කරන ලදී.
මෙම න්‍යායට හේතු පාදක වූ ගයිගර්-මාර්ස්ඩන් පරීක්ෂණය සිදු කරනු ලැබූයේ 1910 දී මැන්චෙස්ටර් විශ්වවිද්යාලයේදී ගයිගර් සහ මාර්ස්ඩන් විසින් රදර්ෆර්ඩ් ගේ සුපරීක්ෂාව යටතේ ය. මෙහිදී තුනී රන් පත්‍රයක් මතට ඇල්ෆා අංශු වලින් පහර දෙනු ලැබිණි. තොම්සන්ගේ පුඩිම් ආකෘතිය අනුව ඇල්ෆා අංශු සුළු වර්තනයක් සහිතව පත්‍රයේ අනික් පසින් පිට විය යුතුව තිබුණි. එහෙත් බලාපොරොත්තු නොවූ ලෙස සමහර අංශු විශාල ප්‍රමාණ වලින් වර්තනය වූ අතර සමහර අංශු ආපස්සට ද පැමිණියේය. කඩදාසියක් මතට වෙඩි තැබූ විට උණ්ඩ පොලා පැනීමට රදර්ෆර්ඩ් මෙය සම කළේය. පසුව එම පරීක්ෂණයේ දත්ත විශ්ලේෂණය කළ රදර්ෆර්ඩ් පරමාණුක න්‍යෂ්ටිය පිලිබඳ තම න්‍යාය ඉදිරිපත් කළේ ය.
මෙම න්‍යාය අනුව පරමාණුවට ඉතා කුඩා, ඝනත්වයෙන් ඉතා ඉහල න්‍යෂ්ටියක් පවතින අතර පරමාණුවෙහි ස්කන්ධයෙන් වැඩි කොටසක් න්‍යෂ්ටියෙහි පවතී. න්‍යෂ්ටියෙහි ධන ආරෝපිත අංශු සහ ආරෝපණ සම කිරීමට ඉලෙක්ට්‍රෝන පවතී. තවත් ඉලෙක්ට්‍රෝන න්‍යෂ්ටිය වටා පරිභ්‍රමණය වෙයි. උදාහරණයක් ලෙස නයිට්‍රජන්-14 න්‍යෂ්ටියෙහි ප්‍රෝටෝන 14ක් සහ ඉලෙක්ට්‍රෝන 7ක් තිබෙන අතර තවත් ඉලෙක්ට්‍රෝන 7ක් එහි න්‍යෂ්ටිය වටා පරිභ්‍රමණය වෙතැයි මෙම න්‍යාය අනුව සලකනු ලැබිණි.
1929 දී ෆ්‍රාන්ස් රසෙට්ටි විසින් න්‍යෂ්ටික භ්‍රමණය (neuclear spin) පිලිබඳ එක්තරා සංසිද්ධියක් නිරීක්ෂණය කරන තෙක් රදර්ෆර්ඩ් ආකෘතියේ වරදක් පෙනෙන්නට නොතිබිණි. 1925 වර්ෂය වන විට ප්‍රෝටෝන සහ ඉලෙක්ට්‍රෝන වල භ්‍රමණය 1/2 බව සොයාගෙන තිබුණි. රදර්ෆර්ඩ් ගේ නයිට්‍රජන්-14 ආකෘතිය අනුව එහි න්‍යෂ්ටියේ තිබූ අංශු 21න් 20 ක් එකිනෙකාගේ භ්‍රමණය නිෂ්ප්‍රභා කළ යුතුව තිබුණි. අවසානයේ ඉතිරි අංශුව නිසා න්‍යෂ්ටියෙහි ශුද්ධ භ්‍රමණය 1/2 ක් ලෙස සැකසිය යුතුව තිබුණි. එහෙත් නයිට්‍රජන්-14 න්‍යෂ්ටියේ භ්‍රමණය 1 ක් බව රසෙට්ටි විසින් සොයා ගන්නා ලදී.
ජේම්ස් චැඩ්වික් නියුට්‍රෝනය සොයාගැනීම
වෝල්තර් බෝතා, හර්බට් එල්. බෙකර්, අයිරීන් ජොලියෝ-කියුරී සහ ෆ්‍රෙඩ්රික් ජොලියෝ-කියුරී විසින් නිරීක්ෂණය කරන ලද විකිරණයේ නියම ප්‍රභවය ප්‍රෝටෝනයට ආසන්න ස්කන්ධයක් සහිත උදාසීන අංශුවක් බව (රදර්ෆර්ඩ් විසින් එබඳු අංශුවක් පැවැතීමේ අවශ්‍යතාවය පිලිබඳ යෝජනාව සැලැකිල්ලට ගනිමින්), 1932 දී චැඩ්වික් තේරුම් ගත්තේය. ඔහු එය නියුට්‍රෝනය ලෙස නම් කළේ ය. එම වසරේදීම, නියුට්‍රෝන 1/2ක න්‍යෂ්ටික භ්‍රමණයක් සහිත අංශුවක් බවත්, න්‍යෂ්ටි වල නිරීක්ෂිත ප්‍රෝටෝන නොවන ස්කන්ධය ඉන් පැහැදිලි කළ හැකි බවත් ද්මිත්‍රි ඉවානෙන්කෝ යෝජනා කළේ ය. න්‍යෂ්ටියේ ඉලෙක්ට්‍රෝන නොමැති බවත් ඇත්තේ ප්‍රෝටෝන සහ නියුට්‍රෝන පමණක් බවත් ඔහු තව දුරටත් කියා සිටියේ ය. නියුට්‍රෝන වල භ්‍රමණ ප්‍රමාණය පිලිබඳ අදහසින් නයිට්‍රජන්-14 න්‍යෂ්ටියේ භ්‍රමණ සංසිද්ධිය පැහැදිලි කරනු ලැබී ය. මෙහිදී සිදු වන්නේ යුගල නොවූ නියුට්‍රෝනයක් සහ ප්‍රෝටෝනයක් බැගින් එකම දිශාවට 1/2ක භ්‍රමණයක් ජනනය කිරීමෙන් අවසානයේ න්‍යෂ්ටියට 1ක ශුද්ධ භ්‍රමණයක් ලැබීමයි.
නියුට්‍රෝනයේ සොයාගැනීමත් සමඟ, ප්‍රෝටෝන සහ නියුටෝන වල ස්කන්ධ එකතුව න්‍යෂ්ටියේ ස්කන්ධය සමඟ සැසැඳීමෙන් විවිධ න්‍යෂ්ටි වල බන්ධන ශක්තිය ගණනය කිරීමට විද්‍යාඥයිනට හැකියාව ලැබුණි. න්‍යෂ්ටික ස්කන්ධයන් හි වෙනස්කම් මේ අයුරින් ගණනය කැරුණු අතර න්‍යෂ්ටික ප්‍රතික්‍රියා මණිනු ලැබූ විට එම අගයන් අයින්ස්ටයින්ගේ ස්කන්ධ-ශක්ති තුල්‍යතා නියමයේ පුරෝකථන වලට ඉතා ආසන්න විය (1934 දී 1%ක නිරවද්‍යතාවයක් තිබුණි).
ප්‍රෝකාගේ මහේක්ෂීය දෛශික බෝසෝන පිලිබඳ සමීකරණ
මහේක්ෂීය දෛශික බෝසෝන පිලිබඳ ක්ෂේත්‍ර සමීකරණ සහ න්‍යෂ්ටික බලයන් පිලිබඳ මීසෝනික න්‍යාය පලමුවෙන්ම එළිදක්වන ලද්දේ ඇලෙක්සැන්ඩර් ප්‍රෝකා විසිනි. ප්‍රෝකාගේ සමීකරණ වුල්ෆ්ගැන් පෝලි දැන සිටි බව ඔහුගේ නොබෙල් කථාවෙන් පැහැදිලි වේ. යුකාවා, වෙන්සෙල්, ටකෙටානි, සකාටා, කෙමර්, හීට්ලර්, සහ ෆ්රූලිච් ද මේ සමීකරණ පිලිබඳ දැන සිටි අතර පරමාණුක න්‍යෂ්ටිය පිලිබඳ තම න්‍යායයන් ගොඩනැංවීම පිණිස ඔවුහු ඒවා භාවිතා කළහ.